sagorsarker/bangla-wikipedia huggingface dataset:
কারবাঁ (১৯৭১-এর চলচ্চিত্র)

কারবাঁ () হচ্ছে ১৯৭১ সালে মুক্তিপ্রাপ্ত একটি হিন্দি রোমাঞ্চকর চলচ্চিত্র। চলচ্চিত্রটির পরিচালক ছিলেন নাসির হুসাইন এবং প্রযোজক ছিলেন তার ভাই তাহির হুসাইন। চলচ্চিত্রটিতে শ্রেষ্ঠাংশে অভিনয় করেন জিতেন্দ্র এবং আশা পারেখ। রাহুল দেব বর্মণ ছিলেন চলচ্চিত্রটির সঙ্গীত পরিচালক। ১৯৭১ সালের ৫ নভেম্বর তারিখে চলচ্চিত্র মুক্তি পায়।
জব প্যায়ার কিসি সে হোতা হ্যায়

জব প্যায়ার কিসি সে হোতা হ্যায় () হচ্ছে ১৯৬১ সালে মুক্তিপ্রাপ্ত একটি চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন নাসির হুসাইন। নায়ক-নায়িকা হিসবে ছিলেন দেব আনন্দ এবং আশা পারেখ, এছাড়াও ছিলেন প্রাণ এবং রাজেন্দ্র নাথ।
চড়ারহাট বধ্যভূমি

চড়ারহাট বধ্যভূমি বা চড়ারহাট গণকবর দিনাজপুর জেলার নবাবগঞ্জ উপজেলার পুটিমারা ইউনিয়নে অবস্থিত। ১৯৭১ সালে এই পুটিমারা ইউনিয়নের প্রাণকৃষ্ণপুর, আন্দোলগ্রাম, সারাইপাড়া ও খয়েরগুনি এই ৪ টি গ্রামের শতাধিক যুবককে চড়ারহাট বাজারে হত্যা করা হয়। বর্তমানে এটি চড়ারহাট বধ্যভূমি নামে পরিচিত এবং সেখানে একটি স্মৃতি স্তম্ভ স্থাপিত হয়েছে।
নবাবগঞ্জ উপজেলার চড়ারহাট ও আন্দোল গ্রামে এক নৃশংস গণহত্যা সংঘটিত হয় ১৯৭১ সালের ১০ অক্টোবর। পাকিস্তান সেনাবাহিনীর নির্বিচার গুলি করে দুটি গ্রামে ১৫৭ জনকে হত্যা করে। ৯ অক্টোবর রাতে পাকিস্তানি সেনাবাহিনী চড়ারহাট ও আন্দোল গ্রাম ঘেরাও করে। অস্ত্রের মুখে দুটি গ্রামের সব পুরুষকে একত্র করে। গ্রামবাসীদের বলা হয় পার্শ্ববর্তী বাজার দলার দরগায় ভেঙে যাওয়া কালভার্ট মেরামত করার জন্য জনবল প্রয়োজন। কিন্তু তাদের দলার দরগায় না নিয়ে গিয়ে বর্তমান চড়ারহাট কলেজের পার্শ্ববর্তী মাঠে নিয়ে যাওয়া হয়। পাকিস্তান সেনাবাহিনীর এক কর্মকর্তা সবাইকে একে একে করে লাইনে দাঁড়াতে বলেন। এ কথা শোনার পর গ্রামবাসী ভয়ে আতঙ্ক হয়ে পড়ে। দৌড়ে পালাতে চেষ্টা করলে অবিরাম গুলিবর্ষণ করে। এই হত্যাকাণ্ডে ১৫৭জন গ্রামবাসী নিহত হন।
এ হত্যাযজ্ঞে প্রাণকৃঞ্চপুর (চড়ারহাট) ৫৭ জন, আন্দলগ্রাম (সারাইপাড়া) ৩১ জন, বেড়ামলিয়া ১ জন, আহম্মদ নগর ৩ জন, নওদা পাড়া ১ জন, শিবরামপুর ১ জন, চৌঘরিয়া ১ জন, আমতলার ১ জন, দুইজন মহিলাসহ নাম ও ঠিকানাবিহীন অনেক নিরীহ মানুষ সেদিন শহীদ হন।এসব শহীদের মধ্যে ৯৮ জনের লাশ সনাক্ত করা যায়। বাকি লাশগুলো সনাক্তকরণ ছাড়াই দাফন করা হয়।
স্বাধীনতার ৪০ বছর পর সেক্টর কমান্ডারস ফোরাম দিনাজপুরের উদ্যোগে চড়ারহাট বধ্যভূমি স্মৃতি মিনার স্থাপন করা হয়। ৭১‘এর ১০ অক্টোবর এই দিনে দিনাজপুরের নবাবগঞ্জ চড়ারহাটে পাকিস্তানি হানাদার বাহিনী প্রায় শতাধিক ঘুমন্ত নিরীহ গ্রামবাসীকে ভোর রাতে বাংকার খোড়ার কথা বলে ডেকে নিয়ে আসে। পরে তাদের এই জায়গায় একত্রিত করে ব্রাশ ফায়ার করে নির্মম ভাবে হত্যা করে। পরে পার্শ্ববতী গ্রামবাসীরা মৃত্যু ব্যাক্তিদের পার্শ্বের জমিতে কবর খুড়ে তাদের গণকবর দেয়। সেই স্মৃতিকে একটি স্মৃতি মিনার স্থাপন করা হয় স্থাপনাটির উদ্বোধন করেন ঢাকা বিশ্ববিদ্যালয়ের উপাচার্য অধ্যাপক ড. আ. আ. ম. শ. আরিফিন সিদ্দিক।
মাইফ্রিক্যামস

মাইফ্রিক্যামস (এমএফসি) একটি মার্কিন ওয়েবসাইট, যা মডেলদেরসরাসরি ওয়েবক্যাম পারফরমেন্স প্রদর্শন করে, সেখানে থাকে নগ্নতা এবং যৌন কার্যকলাপ, প্রায়শই স্ট্রিপটিজ ও প্রেমমূলক আলাপ থেকে শুরু করে যৌন খেলনার সাথে হস্তমৈথুন দেখানো হয়ে থাকে।
মাইফ্রিক্যামস ২০০৪ সালে চালু হয়েছিল, এবং ২০১০ সালে এক্সবিআইজেড একে "বিশ্বের বৃহত্তম প্রাপ্তবয়স্ক ওয়েবক্যাম সম্প্রদায়ের মধ্যে একটি" হিসাবে বর্ণনা করেছিল। এতে ১০ লক্ষেরও বেশি মডেল এবং পাঁচ মিলিয়নেরও বেশি সদস্য রয়েছে বলে জানা গেছে। সিএনবিসি একজন প্রাপ্তবয়স্ক শিল্প প্রতিভা এজেন্টের বরাত দিয়ে জানিয়েছিল যে সাইটের মডেলরা "প্রতিমাসে $ ৭৫,০০০ থেকে ১০০,০০০ ডলার" কামাতে পারে, তাই কিছু প্রতিষ্ঠিত পর্ন তারকারাও ওয়েবক্যাম মডেল হওয়ার দিকে ঝুকছে। ২০১৪ সালে এটি "ইন্টারনেটের ৩৪৪তম সর্বাধিক দেখা সাইট" হিসাবে খবরে প্রকাশিত হয়েছিল, অনেক ক্যাম সাইটের মতো, মাইফ্রিক্যামে প্রচুর পরিমাণে রোমানীয়, কলম্বীয়, চেক, ফিলিপিনো, ইউক্রেনীয় এবং রুশ অভিনয়শিল্পীর উপস্থিতি রয়েছে, যদি "পারফর্মারের দিক দিয়ে মাইফ্রিক্যামে অধিক সংখ্যক মার্কিনী রয়েছে" অন্যান্য সাইটের তুলনায়। 
মাইফ্রিক্যাম মাঝে মধ্যে মডেলদে জন্য বিশেষ সুবিধার্থ বিভিন্ন ইভেন্টের আয়োজন করে থাকে। উদাহরণস্বরূপ, জানুয়ারী ২০১৯ সালে সংস্থাটি কেবল মডেলদের জন্য একটি প্রাইভেট কনসার্টের ব্যবস্থা করেছিল, যাতে রেপার কার্ডি বি পারফর্ম করেছিল। 
গুগল ট্রেন্ডসয়ের হিসেব অনুযায়ী বিগত পাঁচ বছর ধরেই মাইফ্রিক্যাম অনুসন্ধান করা লোকেদের সংখ্যায় ক্রমান্বয়ে অবনতি লক্ষ্য করা যায়।
শহীদুর রহমান খান

শহীদুর রহমান খান (জন্ম: ১৩ মে ১৯৬৫) একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) ভেটেরিনারি অনুষদের মাইক্রোবায়োলজি এন্ড হাইজিন বিভাগের অধ্যাপক এবং খুলনা কৃষি বিশ্ববিদ্যালয়ের (খুকৃবি) প্রথম উপাচার্য।
শহীদুর রহমান খান লক্ষ্মীপুর জেলার রামগঞ্জ উপজেলায় ১৯৬৫ সালের ১৩ মে জন্ম গ্রহণ করেন। তার বাবা সিরাজুল ইসলাম খান ও মা হালিমা বেগম।
তিনি বাংলাদেশ কৃষি বিশ্ববিদ্যালয়ের ভেটেরিনারি অনুষদ থেকে ১৯৮৬ সালে ডক্টর অব ভেটেরিনারি মেডিসিন (ডিভিএম) এবং ১৯৮৭ সালে এমএস ইন মাইক্রোবায়োলজি ডিগ্রি লাভ করেন। পরবর্তীকালে জার্মানির ইউনিভার্সিটি অব লিপজেক থেকে ১৯৯৯ সালে পিএইচডি অর্জন করেন। ২০০১ থেকে ২০০৩ পর্যন্ত তিনি জাপানে পোস্ট ডক্টরাল গবেষণা সম্পন্ন করেন।
শহীদুর রহমান ১৯৯৩ সালে বাংলাদেশ কৃষি বিশ্ববিদ্যালয়ের মাইক্রোবায়োলজি এন্ড হাইজিন বিভাগে প্রভাষক হিসেবে শিক্ষকতা জীবন শুরু করেন। তিনি ১৯৯৬ সালে সহকারী অধ্যাপক, ২০০০ সালে সহযোগী অধ্যাপক এবং ২০০৫ সালে অধ্যাপক পদে পদোন্নতি লাভ করেন।
দীর্ঘ কর্মময় জীবনে শিক্ষকতা ও গবেষণার পাশাপাশি তিনি বাকৃবির প্রোক্টর, সহকারী প্রোক্টর, মাইক্রোবায়োলজি এন্ড হাইজিন বিভাগের প্রধান, হল প্রভোস্ট, সহকারী প্রভোস্টসহ বিভিন্ন কমিটিতে গুরুত্বপূর্ণ দায়িত্ব পালন করেছেন। এছাড়া তিনি বাংলাদেশ কৃষি বিশ্ববিদ্যালয়ের ইন্টারডিসিপ্লিনারি সেন্টার ফর ফুড সিকিউরিটির (আইসিএফ) পরিচালক ছিলেন।
শহীদুর রহমান মাইক্রোবায়োলজি এন্ড হাইজিন বিশেষজ্ঞ হিসেবে জাতিসংঘের খাদ্য ও কৃষি সংস্থা (এফএও) এর পরামর্শক হিসেবে কাজ করেছেন। এছাড়াও সরকারের সিনিয়র রিজিওনাল ভ্যাক্সিন কনসালটেন্ট হিসাবেও দায়িত্ব পালনের অভিজ্ঞতা রয়েছে তার।
শহীদুর রহমান খান ২০১৮ থেকে ২০২২ সাল পর্যন্ত খুলনা কৃষি বিশ্ববিদ্যালয়ের উপাচার্য হিসেবে দায়িত্ব পালন করেন। তিনি বিশ্ববিদ্যালয়টির প্রথম উপাচার্য।
খান জাতীয় ও আন্তর্জাতিক জার্নালে ৯০টির বেশি গবেষণামূলক নিবন্ধ প্রকাশ করেছেন। তিনি বহু জনপ্রিয় বৈজ্ঞানিক প্রবন্ধ ও প্রতিবেদনের রচয়িতা। তিনি স্নাতকোত্তর ও পিএইচডি পর্যায়ের শতাধিক শিক্ষার্থীর গবেষণা তত্ত্বাবধান করেছেন।
তিনি উল্লেখযোগ্য সংখ্যক দেশীয় ও আন্তর্জাতিক সেমিনার, সিম্পোজিয়াম, ওয়ার্কশপ ও কনফারেন্সে যোগদান করে গবেষণা প্রবন্ধ উপস্থাপন এবং বিভিন্ন টেকনিক্যাল সেশনে সভাপতির দায়িত্ব পালন করেছেন। গবেষণা ও শিক্ষা সংক্রান্ত কাজে পৃথিবীর বহু দেশ ভ্রমণের অভিজ্ঞতা রয়েছে তার।
শহীদুর রহমান বিভিন্ন জাতীয় ও আন্তর্জাতিক পেশাগত সংগঠনের সক্রিয় সদস্য। তিনি বাংলাদেশ সোসাইটি ফর ভেটেরিনারি এডুকেশন অ্যান্ড রিসার্চের ভারপ্রাপ্ত সভাপতি, বাংলাদেশ কৃষি বিশ্ববিদ্যালয়ের শিক্ষক সংগঠন গণতান্ত্রিক শিক্ষক ফোরামের সাধারণ সম্পাদক ও ভারপ্রাপ্ত সভাপতি, বাংলাদেশ কৃষিবিদ ইনস্টিটিউশন বাকৃবি লোকাল চ্যাপ্টারের সভাপতির দায়িত্ব পালন করেছেন।
সামরিক চিকিৎসা সার্ভিস মহাপরিদপ্তর

সামরিক চিকিৎসা সার্ভিস মহাপরিদপ্তর প্রতিরক্ষা মন্ত্রণালয়ের অধীনস্থ বাংলাদেশের একটি সরকারি সংস্থা যা প্রতিরক্ষা বাহিনীর চিকিৎসা সংক্রান্ত পরিষেবার তদারকি করে। এটি প্রতিরক্ষা মন্ত্রণালয়ের অধীনে থাকা সাতটি বিভাগের একটি। মেজর জেনারেল মাহবুবুর রহমান সামরিক চিকিৎসা সার্ভিস মহাপরিদপ্তরের প্রধান। লেফটেন্যান্ট কর্নেল শফিকুল হাসান এফসিপিএস সংস্থাটির বর্তমান সহকারী-মহাপরিচালক।
১৯৭১ সালে বাংলাদেশের মুক্তিযুদ্ধের সময় সামরিক চিকিৎসা সার্ভিস মহাপরিদপ্তর প্রতিষ্ঠিত হয়েছিল। স্কোয়াড্রন লিডার এম শামসুল হক ছিলেন সামরিক চিকিৎসা সার্ভিস মহাপরিদপ্তরের প্রথম মহাপরিচালক।
সংনমিত বায়ুচালন বিজ্ঞান

সংনমিত বায়ুচালন বিজ্ঞান () বলবিজ্ঞান ও প্রকৌশলের একটি শাখা যেখানে সাধারণভাবে বায়ু বা বায়বীয় পদার্থের যান্ত্রিক ধর্মসমূহ এবং বিশেষভাবে সংনমিত বায়ু বা বায়বীয় পদার্থ (গ্যাস) ব্যবহার করে যান্ত্রিক গতি উৎপাদন করে বিভিন্ন ব্যবহারিক যন্ত্র, সরঞ্জাম ও কলকৌশল চালনা করা অধ্যয়ন করা হয়। সংনমিত বায়ু দ্বারা আবর্তন গতি কিংবা সরলরৈখিক অগ্রপশ্চাৎ গতি উৎপাদন করে করাত দিয়ে কাটা, কোনও কিছু খোঁড়া, তুরপুন দিয়ে গর্ত তৈরি করা, হাতুড়ি চালানো, বোল্টু জোড়া লাগানো, ইত্যাদি বিভিন্ন যান্ত্রিক কাজের গতি বৃদ্ধি করা হয়। সংনমিত বায়ুচালন বিজ্ঞানে এই জাতীয় যন্ত্র, সরঞ্জাম ও কলকৌশলের কার্যপদ্ধতি ও নির্মাণ অধ্যয়ন করা হয়।
সংনমিত বায়ুচালিত ব্যবস্থা বহু বিভিন্ন উদ্দেশ্যে, যেমন উড়োজাহাজ, বাস, ট্রাক ও রেলগাড়িতে ব্যবহৃত বায়ুচালিত গতিরোধকে (এয়ার ব্রেক), দন্তচিকিৎসায় ব্যবহৃত দন্ত-তুরপুন (ডেন্টাল ড্রিল), সংনমিত বায়ুচালিত সড়ক তুরপুন, "জ্যাকহ্যামার" নামক বহনযোগ্য সংনমিত বায়ুচালিত হাতুড়ি বা তুরপুন, ইত্যাদিতে ব্যবহৃত হয়। সড়ক নির্মাণকাজে ব্যবহৃত সংনমিত বায়ুচালিত তুরপুনের একটি অগ্রপশ্চাৎ বারংবার আঘাতকারী গতি থাকে, যা প্রতি মিনিটে ৮০ থেকে ৫০০টি আবর্তন সম্পন্ন করে। সংনমিত বায়ুচালিত ব্যবস্থাগুলি শিল্পখাতে গুরুত্বপূর্ণ ভূমিকা পালন করে। সড়ক, খনন, বায়বান্তরীক্ষ, মোটরযানচালনা ও রেলগাড়িচালনা ব্যবস্থা, স্বয়ংক্রিয় যন্ত্র তথা রোবটবিজ্ঞানে এগুলির ব্যাপক ব্যবহার আছে।
ঔদক ব্যবস্থাগুলির (যেগুলিতে সংনমিত জল বা তরলের প্রবাহ ব্যবহার করে যান্ত্রিক গতি সৃষ্টি করা হয়) তুলনায় সংনমিত বায়ুচালিত ব্যবস্থাগুলির সুবিধা হল এগুলির জন্য কাজের পরিবেশ নোংরা বা ময়লা হয় না, এগুলির রক্ষণাবেক্ষণ সহজতর এবং এগুলির গতি ও প্রতিক্রিয়া অপেক্ষাকৃত বেশি দ্রুত হয়ে থাকে। এগুলির একটি অসুবিধা হল বায়ুর সংনম্যতার আচরণ একরৈখিক হয় না। হস্তচালিত বা স্বয়ংক্রিয় সলিনয়েড কপাটিকা দ্বারা নিয়ন্ত্রিত সংনমিত বায়ুচালিত ব্যবস্থা যদি অপেক্ষাকৃত কম ব্যয়বহুল, অধিকতর সহজে অভিযুজ্য কিংবা অধিকতর নিরাপদ হয়, তাহলে এগুলিকে বৈদ্যুতিক মোটর কিংবা ঔদক (সংনমিত তরলচালিত) যান্ত্রিক গতি-উৎপাদকের পরিবর্তে পছন্দ করা হয়ে থাকে।
সংনমিত বায়ুচালিত যন্ত্রগুলি একটি সাধারণ পদ্ধতি অনুসরণ করে ব্যবহার করা হয়। প্রথম ধাপে একটি কেন্দ্রীয় স্থানে অবস্থিত ও বিদ্যুৎচালিত বায়ু সংনমক ব্যবহার করে বায়ুর আয়তন হ্রাস করা হয়, ফলে সংনমিত বায়ুর সৃষ্টি হয়। এরপর সংনমিত বায়ুকে একটি পরিস্রাবকের মধ্য দিয়ে চালনা করে একটি সংনমিত বায়ুনলে প্রবেশ করানো হয়। নল দিয়ে চলার সময় একাধিক কপাটিকার মাধ্যমে সংনমিত বায়ুর প্রবাহ নিয়ন্ত্রণ করা হয়। সংনমিত বায়ুপ্রবাহটি একটি যান্ত্রিক গতি-উৎপাদক সঞ্চালক যন্ত্রে (অ্যাকচুয়েটর) গিয়ে পৌঁছালে সংনমিত বায়ু থেকে যান্ত্রিক গতির সৃষ্টি হয়।
কেন্দ্রীয় ঔষধাগার

কেন্দ্রীয় ঔষধাগার হলো স্বাস্থ্য ও পরিবার কল্যাণ মন্ত্রণালয়ের অধীনস্থ বাংলাদেশের একটি সরকারি সংস্থা যা সরকারী হাসপাতালের জন্য চিকিৎসা সরঞ্জাম সংগ্ৰহ এবং সরবরাহ করে। আবু হেনা মোরশেদ জামান ২ জুন ২০২০ তারিখে কেন্দ্রীয় ঔষধাগারের বর্তমান পরিচালক হিসেবে যোগদান করেন।
ভারত বিভাজনের পরে ১৯৪৭ সালের ৩০শে নভেম্বর কেন্দ্রীয় ঔষধাগার কলকাতা থেকে নারায়ণগঞ্জের বন্দর সংলগ্ন জেটিতে স্থানান্তরিত হয়। পরবর্তিতে ২৭শে ডিসেম্বর ১৯৪৭ সালে জয়কালী মন্দির থেকে স্থানান্তরিত হয়ে ৩০, শহীদ তাজউদ্দিন আহমেদ সরণী, তেজগাঁও, ঢাকায় প্রতিষ্ঠিত হয়। করোনা ভাইরাসে আক্রান্ত হয়ে কেন্দ্রীয় ঔষধাগারের সদ্য সাবেক পরিচালক ব্রিগেডিয়ার জেনারেল মো. শহিদুল্লাহ মৃত্যুবরণ করেন।
চ্যাটারবেইট

চ্যাটারবেইট, একটি প্রাপ্তবয়স্ক ওয়েবসাইট, যা মডেলদেরসরাসরি ওয়েবক্যাম পারফরমেন্স প্রদর্শন করে, সেখানে থাকে নগ্নতা এবং যৌন কার্যকলাপ, প্রায়শই স্ট্রিপটিজ ও প্রেমমূলক আলাপ থেকে শুরু করে যৌন খেলনার সাথে হস্তমৈথুন দেখানো হয়ে থাকে। সাইটটি ছয়টি বিভাগে বিভক্ত: মহিলা ক্যাম, পুরুষ ক্যাম, দম্পতি ক্যাম, হিজড়া ক্যাম, প্রাইভেট শো এবং স্পাই শো। লিঙ্গ-নির্দিষ্ট বিভাগগুলি নিখরচায় দেখা যায়, তবে ব্যক্তিগত শোতে যোগদানের জন্য দর্শকদের অর্থ প্রদান করতে হয়। স্পাই শোগুলি এমন ব্যক্তিগত শো, যেখানে দর্শক মিথস্ক্রিয়া করতে পারে না এবং তাই এতে ব্যক্তিগত শোয়ের চেয়ে কম খরচে দেখা যায়। ২০২০ সালের অক্টোবর পর্যন্ত, চ্যাটারবেইট বিশ্বের ৬৫তম সর্বাধিক জনপ্রিয় ওয়েবসাইট এবং ৫ম সর্বাধিক জনপ্রিয় প্রাপ্তবয়স্ক সাইট ছিল।
"চ্যাটারবেইট" নামটি ইংরেজি "চ্যাট" এবং "মাস্টারবেইট" শব্দ দুটির সমন্বয়ে সৃষ্ট। দর্শকদের বিনামূল্যে (ব্যক্তিগত শো বাদে) দেখার জন্য অনুমতি দেওয়া হয়েছে, তবে নির্দিষ্ট যৌন ক্রিয়াকলাপ দেখার জন্য "টিপস" আকারে অর্থ প্রদান করতে হয়। এখানে জনপ্রিয় চ্যাট রুম রয়েছে, এতে ৫০০,০০০ এরও বেশি অনুগামী থাকতে পারে এবং একবারে ২০,০০০ জন দর্শক একটা চ্যাট রুমে পাওয়া যেতে পারে। অভিনয়কারীরা যা করেন তার প্রায় ৪০% নিয়ে সাইটটি নিজেই আয় করে। এছাড়াও, চ্যাটারবেইটের দর্শকরা যখন তাদের ক্রেডিট কার্ড ব্যবহার করে টোকেনগুলি কেনে সেখান থেকেও এ সাইট আয় করে।
নভেম্বর ২০১৯ পর্যন্ত সাইটটি আলেক্সা বিশ্ব র্যাঙ্কিংয়ে ২২তম স্থান অর্জন করে, ইউরোপীয় বঙ্গাক্যামস ও লাইভজেসমিনের সাথে প্রতিযোগিতা করে বৃহত্তম প্রাপ্তবয়স্ক ক্যামিং সাইট হয়ে উঠে। এটি অনুমান করা হয় যে সাইটে প্রতি মাসে প্রায় ৪.১ মিলিয়ন অনন্য দর্শক রয়েছে। ক্যাম পারফর্মাররা টোকেনের সাহায্যে অর্থ উপার্জন করে। প্রতিটি চ্যাটারবেইট টোকেনের মূল্য ০.০৫ ডলার এবং কোনও মডেলকে অর্থ পেতে কমপক্ষে $ ৫০.০০ আয় করতে হবে।
ক্যামসোডা

ক্যামসোডা হলো একটি সরাসরি স্ট্রিমিং ওয়েবক্যাম প্ল্যাটফর্ম। 
ক্যামসোডা ২০১৪ সালে ডারন লন্ডিন দ্বারা শুরু হয়েছিল ভিডিও স্ট্রিমিং প্ল্যাটফর্মটি প্রাপ্তবয়স্কদের ওয়েবক্যাম এবং অ-প্রাপ্ত বয়স্ক লাইফস্ট্রিম সরবরাহ করে। ক্যামসোডা সর্বপ্রথম ৩৬০-ডিগ্রি অপ্রকৃত বাস্তবতা সরাসরি স্ট্রিম সরবরাহ করেছিল। এটি অপ্রকৃত বাস্তবতার টাচ স্ক্রিন প্রযুক্তি, মিথস্ক্রিয় যৌন খেলনার সাথে জড়িত পণ্যগুলি বিটকয়েন ও ইথেরিয়ামের মত ডিজিটাল মুদ্রার বিনিময়ে সরবরাহ করে। 
সংস্থাটি এবং এর পণ্যগুলি সম্পর্কে "দ্য হাওয়ার্ড স্টার্ন শো", "পিসি ম্যাগাজিন", "গ্ল্যামার", এবং "কসমোপলিটন" সহ বিভিন্ন প্রচারমাধ্যমে প্রকাশিত হয়েছে।
শারীরিক কৌতুকাভিনয়

শারীরিক কৌতুকাভিনয় হলো দর্শকদের মধ্যে একটি হাস্যকর প্রতিক্রিয়া সৃষ্টির জন্য শরীরের কারসাজির ওপর ভিত্তি করে অভিনীত কৌতুকাভিনয়ের একটি রূপ। চরকিবাজি, ভাঁড়ামি, মূকাভিনয়, শারীরিক কারসাজি প্রভৃতি শারীরিক কৌতুকাভিনয়ের অন্তর্ভুক্ত।
শারীরিক কৌতুকের উদ্ভব "কমিডিয়া দেলআরতে"-র () অংশ হিসাবে। এটি এখন কখনও কখনও সিটকোম হিসেবে অন্তর্ভুক্ত করা হয়; উদাহরণস্বরূপ থ্রিস কোম্পানি এর অভিনেতা জন রিটার প্রায়শই অভিনবভাবে প্র‍্যাটফলস অভিনয় করেছেন। কার্টুনে, সাধারণত শারীরিক কৌতুকের একটি অতিরঞ্জিত রূপ চিত্রিত হয় (কার্টুন পদার্থবিজ্ঞানের সমন্বয়ে), যেমন "টম অ্যান্ড জেরি" এবং "ওয়াইল ই. কোয়োট অ্যান্ড দ্য রোড রানার"।
চরকিবাজির উপাদানগুলির মধ্যে ল্যাং মারা, পা পিছলে পড়ে যাওয়া, "ডাবল টেক", সংঘর্ষ, পতন (বা অজ্ঞান হওয়া) এবং চিৎকার অন্তর্ভুক্ত।
চার্লি চ্যাপলিন শারীরিক কৌতুক অভিনেতা হিসাবে তার চলচ্চিত্র জীবন শুরু করেছিলেন; যদিও তিনি কৌতুকপূর্ণ ভাবভঙ্গির অতিরিক্ত উপায় বিকশিত করেছিলেন, চ্যাপলিনের পরিপক্ক কাজগুলি চরকিবাজ কৌতুকের উপাদানগুলিতে পরিপূর্ণ ছিল।
অন্যান্য কৌতুক অভিনয় ধারাবাহিকের মধ্যে শারীরিক কৌতুকাভিনেতাদের মধ্যে উল্লেখযোগ্য হলেন বাস্টার কিটন, দ্য থ্রি স্টুজেস, লরেল অ্যান্ড হার্ডি, বেনি হিল, লুসিল বল, হার্পো মার্কস, মার্টিন শর্ট, চেভি চেজ, ডন নটস, জেরি লুইস, ড্যানি কায়, জনি লিভার, টিম কনওয়ে।
সিটকম এর ক্ষেত্রে, শারীরিক কৌতুকাভিনেতার উদাহরণ:
চলচ্চিত্রে শারীরিক কৌতুকাভিনেতাদের উদাহরণ:
আব্দুর রহমান (বুদ্ধিজীবী)

আব্দুর রহমান (১০ ফেব্রুয়ারি ১৯৪৫ - ২ জুন ১৯৭১) ছিলেন রংপুরের ঐতিহ্যবাহী বিদ্যাপীঠ কারমাইকেল কলেজের রসায়ন বিভাগের একজন প্রভাষক এবং একজন শহীদ বুদ্ধিজীবী। ১৯৭১ সালে স্বাধীনতা যুদ্ধ চলাকালীন ২ জুন তাকে হত্যা করা হয়।
শহীদ বুদ্ধিজীবী আব্দুর রহমান ১৯৪৫ সালের ১০ ফেব্রুয়ারি বাংলাদেশের কুড়িগ্রাম জেলার নাগেশ্বরী উপজেলার বাগডাঙ্গা নামক একটি গ্রামে জন্মগ্রহণ করেন। তার বাবা ছিলেন একজন কৃষক এবং মা ছিলেন গৃহিণী। আব্দুর রহমান তার ছয় জন ভাইবোনের মধ্যে ছিলেন সবার বড়। কৃষক পরিবারের সন্তান হয়েও বাবার আপ্রাণ চেষ্টা এবং নিজের উদ্যমে তিনি উচ্চ শিক্ষিত হন। এবং পড়াশোনা শেষ করে শিক্ষক হিসেবে পরবর্তীকালে যোগ দিয়েছিলেন রংপুর কারমাইকেল কলেজে।
১৯৬৭ সালে আব্দুর রহমান নাগেশ্বরী উপজেলার অন্যতম ব্যক্তিত্ব সাইফুর রহমানের বড় কন্যা সাজেদা খাতুনের সাথে বিবাহবন্ধনে আবদ্ধ হন। সাজেদা খাতুন ছিলেন স্থানীয় একটি প্রাথমিক বিদ্যালয়ের শিক্ষিকা। তাঁদের ঘরে দুই ছেলে ও এক মেয়ের জন্ম হয়।
আব্দুর রহমান তার নিজ গ্রামের বোডেরহাট প্রাথমিক বিদ্যালয় থেকে পঞ্চম শ্রেণীতে উত্তীর্ণ হন। এরপর তিনি ১৯৬১ সালে নাগেশ্বরী দয়াময়ী পাইলট একাডেমী থেকে ম্যাট্রিক পাশ করেন। ম্যাট্রিক পাশের পর তিনি উচ্চ মাধ্যমিক শ্রেণীতে ভর্তি হন রংপুরের কারমাইকেল কলেজে। ১৯৬৩ সালে কারমাইকেল কলেজ থেকে উচ্চ মাধ্যমিক পাশ করার পর ১৯৬৬ সালে আব্দুর রহমান রসায়নশাস্ত্রে স্নাতকোত্তর ডিগ্রী নেন রাজশাহী বিশ্ববিদ্যালয় থেকে। ১৯৬৭ সালে আব্দুর রহমান রংপুর কারমাইকেল কলেজে রসায়নশাস্ত্রের প্রভাষক হিসেবে যোগ দেন।
শহীদ আব্দুর রহমান বরাবরই ছিলেন স্বাধীনতার পক্ষে। মুক্তিযুদ্ধে অংশগ্রহণ করার জন্য তিনি সবসময়ই তার ছাত্রদের উদ্বুদ্ধ করতেন। পাকিস্তান বাহিনীর তীব্র অত্যাচারকালীন সময়ে তিনি তার স্ত্রী সন্তানদের নিজ গ্রামের বাড়ি অর্থাৎ বাগডাঙায় নিয়ে যান। বাড়িতে সকলের বারণ উপেক্ষা করে ২ জুন তিনি পুনরায় রংপুরের উদ্দেশ্যে রওনা করেন এবং পথিমধ্যেই রাজাকারবাহিনীর দৃষ্টিতে পড়েন। রাজাকারবাহিনী তাকে আটক করে তুলে দেয় পাকিস্তান হানাদার বাহিনীর হাতে। পাক বাহিনী আব্দুর রহমানকে নৃশংসভাবে হত্যা করে। এরপর রংপুর শহরের অদূরে দমদমা বধ্যভুমিতে শহীদ বুদ্ধিজীবী আব্দুর রহমানকে সমাহিত করা হয়।
নাটোর পল্লী বিদ্যুৎ সমিতি-২

নাটোর পল্লী বিদ্যুৎ সমিতি-২ হল বাংলাদেশ পল্লী বিদ্যুতায়ন বোর্ড এর অধিনে পরিচালিত একটি কোম্পানি । এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বাংলাদেশ পল্লী বিদ্যুতায়ন বোর্ডের অধীন এবং এটি প্রধানত নাটোর ও রাজশাহী জেলার কয়েকটি উপজেলা ও পৌর শহরে বিদ্যুৎ পরিসেবা প্রদান করে। এর সদরদপ্তর নাটোরের বনপাড়ায় অবস্থিত ।
সিছুয়ান–তিব্বত রেলপথ

সিছুয়ান–তিব্বত রেলপথ অধিক উচ্চতায় নির্মাণাধীন রেলপথ, যা সিছুয়ান প্রদেশের রাজধানী ছেংতু ও তিব্বত স্বায়ত্তশাসিত অঞ্চলের রাজধানী লাসাকে সংযুক্ত করে। রেলপথটি ১,৬২৯ কিমি (১,০১২ মাইল) দীর্ঘ এবং ছেংতু থেকে লাসায় ভ্রমণের সময় ৪৮ ঘণ্টা থেকে হ্রাস করে ১৩ ঘন্টা করবে।
রেলপথ পরিচালনার কার্যক্রম হিসাবে প্রথমে ছেংতু–ইয়া'আন বিভাগটি ২০১৮ সালের ২৮ ডিসেম্বর চালু করা হয়। দ্বিতীয় বিভাগ হিসাবে নইংছি–লাসা অংশটি ২০২১ সালের ২২ জুন খোলা হয়। চূড়ান্ত ইয়া'আন–নইংছি অংশের নির্মাণ কাজ ২০৩০ সালে শেষ সম্পন্ন হওয়ার আশা করা হচ্ছে। এটি তিব্বত স্বায়ত্তশাসিত অঞ্চলের প্রথম বিদ্যুতায়িত রেলপথ এবং মালভূমিতে অবস্থিত প্রথম উচ্চ-গতির রেল। এই লাইনে "চীন হাই-স্পিড রেল সার্ভিস" চীন রেলওয়ে সিআর২০০জে ফক্সিং ইএমইউ পরিচালনা করে।
ছেংতু থেকে ইয়া'আন অংশটি ছেংতু পশ্চিম রেলওয়ে স্টেশন থেকে শুরু হয়, যেখানে এটি ছেংতু–ফুচিয়াং আন্তঃনগর রেলপথ থেকে শাখা গঠন করে। ৯৪ কিলোমিটার দীর্ঘ (৬০ মাইল) বিভাগটি বিদ্যুতায়িত ও দৈত রেল ট্র্যাকের সমন্বয়ে নির্মাণ হয় এবং প্রতি ঘণ্টায় ২০০ কিলোমিটার (১২০ মাইল) গতিবেগের রেলগাড়ি চলাচলের জন্য নকশাকৃত। ১৩ বিভাগটিতে রেলগাড়ি পরিচালনা ২০১৮ সালের ২৮ ডিসেম্বর শুরু হয়। 2
ইয়া'আন থেকে নইংছি পর্যন্ত অংশটি ১,০১১ কিমি (৬২৮ মাইল) দীর্ঘ এবং নকশাকৃত গতি ১২০-২০০ কিমি/ঘন্টা (৭৫-১২৪ মাইল)।
নইংছি–লাসা বিভাগটি ৪৩৫.৪৮ কিলোমিটার দীর্ঘ (২৭০.৫৯ মাইল) দীর্ঘ এবং নকশাকৃত গতিবেগ প্রতি ঘন্টা ১৬০ কিলোমিটার (১০০ মাইল)। বিভাগটি ২০২১ সালের ২৫ জুন উদ্বোধন করা হয়।
১৬০কিমি/ঘন্টা গতিবেগের পরিষেবাসমূহে চীন রেলওয়ে সিআর২০০জে ট্রেনসেট ব্যবহার করে।
রেলপথ লাসা ও পূর্ব চীনের মধ্যে ভ্রমণের সময়কে হ্রাস করবে। বর্তমানে এই যাত্রাটি করতে অবশ্যই ছিংহাই ও লানচৌ হয়ে যাতায়াত করতে হবে। রেলপথটি একটি গুরুতর প্রকৌশল চ্যালেঞ্জ, তবে চীনের অভ্যন্তরীণ ও উপকূলীয় অঞ্চলসমূহের পাশাপাশি স্থানীয় সম্প্রদায়সমূহকে একীকরণের উদ্দেশ্যে কাজ করে। এই অঞ্চলে রেলপথের পর্যটনে বড় ধরনের ইতিবাচক প্রভাব পড়বে বলে আশা করা হচ্ছে।
ভারতের রাজনৈতিক চিন্তাবিদ চীন ও প্রকৃত নিয়ন্ত্রণ রেখার মধ্যে উন্নত স্থলপথ যোগাযোগের বিষয়ে উদ্বিগ্ন, যা চীন-ভারত সীমান্ত বিরোধে অরুণাচল প্রদেশের কাছে ভারতের বিরুদ্ধে চীনের সামরিক শক্তিকে সহায়তা করতে পারে।
তানজং কাতং দূর্গ

তানজং কাতং দূর্গ সিঙ্গাপুরে সাবেক ব্রিটিশ ঔপনিবেশিক সরকার কর্তৃক প্রতিষ্ঠিত অন্যতম প্রাচীন একটি দূর্গ, যা ১৮৭৯ থেকে ১৯০১ খ্রিস্টাব্দ পর্যন্ত ব্যবহৃত হয়েছিল। এটি বর্তমান কাতং পার্কে অবস্থিত ছিল। দ্বীপের পূর্বাংশে অবস্থিত দূর্গটি ছিল সিঙ্গাপুরের দক্ষিণাঞ্চলীয় উপকুল বরাবর বেশ কয়েকটি প্রতিরক্ষামূলক ব্যবস্থার একটি অংশ। এই প্রতিরক্ষা ব্যবস্থাটি সিঙ্গাপুর বন্দর ও সিঙ্গাপুর শহরের পূর্বাঞ্চলকে যেকোন সামুদ্রিক আক্রমণ থেকে রক্ষার জন্য নির্মাণ করা হয়েছিল। পরবর্তীতে দূর্গটিক এর ত্রুটিযুক্ত গঠন দুরবর্তী অবস্থানের জন্য পরিত্যক্ত করা হয়েছিল এবং ২০০১ সালে পুনরায় আবিষ্কারের পূর্ব পর্যন্ত এটি মাটি চাপা ছিল।
ঔপনিবেশিক প্রকৌশলী ও স্ট্যাম্পফোর্ড রোডে সিঙ্গাপুর ইতিহাস জাদুঘরের স্থপতি হেনরি এডওয়ার্ড ম্যাককালাম ১৮৭৯ খ্রিস্টাব্দে তানজং কাতং দূর্গের নকশা তৈরী ও নির্মাণকাজ সম্পন্ন করেন। ব্রিটিশ ইস্ট ইন্ডিয়া কেম্পানীর স্যার স্টামফোর্ড র্যাফেল কর্তৃক ১৮১৯ খ্রিস্টাব্দে প্রতিষ্ঠিত কৌশলগতভাবে গুরুত্বপূর্ণ স্থানে অবস্থিত উপনিবেশ নেদারল্যান্ডস ও রাশিয়ার মত ইউরোপীয় শক্তিগুলো আক্রমণ করতে পারে, ব্রিটিশদের এই দুঃশ্চিন্তার প্রতিফলন ঘটেছে এই দূর্গটি নির্মাণে।
রাকিবুল ইসলাম

রাকিবুল ইসলাম (জন্ম ২ ডিসেম্বর ১৯৯৭) একজন বাংলাদেশি টুয়েন্টি২০ ক্রিকেটার, যিনি ডান হাতে ব্যাটিং ও অফ ব্রেক বোলিং করে থাকেন। তিনি বর্তমানে ঘরোয়া টি২০ ক্রিকেটে ওল্ড ডিওএইচএস স্পোর্টস ক্লাব এর প্রতিনিধিত্ব করেন।
মে ২০২১, ২০২১ ঢাকা প্রিমিয়ার ডিভিশন টুয়েন্টি২০ ক্রিকেট লিগ প্রতিযোগিতার জন্য ওল্ড ডিওএইচএস স্পোর্টস ক্লাবের স্কোয়াডে মনোনীত হন। ৩১ মে ২০২১ তারিখে প্রতিযোগিতার বৃষ্টি বিঘ্নিত দ্বিতীয় খেলায় ওল্ড ডিওএইচএস স্পোর্টস ক্লাবের হয়ে টি২০ ক্রিকেটে তার অভিষেক হয়।
মুজাদ্দিদিয়া তরিকা

মুজাদ্দিদিয়া তরিকা মুজাদ্দিদে আলফে সানি খ্যাত আহমেদ সিরহিন্দি কর্তৃক প্রতিষ্ঠিত একটি সুফি তরিকা। এটি নকশবন্দি তরিকা থেকে উদ্ভুত হয়েছে। এ তরিকায় সুফিবাদের নামে প্রচলিত গজল, কাওয়ালী ও সামা শুনা নিষিদ্ধ। আহমেদ সিরহিন্দির খলিফাদের নির্দিষ্ট পরিসংখ্যান ইতিহাসে উল্লেখ নেই। তবে তিনি উপমহাদেশসহ বিশ্বের প্রতিটি অঞ্চলে খলিফাগণের প্রতিনিধি প্রেরণ করেন। তার অন্যতম দুজন খলিফা যাদের মাধ্যমে মুজাদ্দিদিয়া সিলসিলার প্রসিদ্ধি পেয়েছে এবং ভারতবর্ষে সূলুক, তরবিয়াত দ্বারা জনসাধারণের ঈমান-আকিদা পরিশুদ্ধ করেছেন তারা হলেন; খাজা মাসুম ও আদম হুসাইনী বানুরী। তারা মাসুমিয়্যা সিলসিলা ও আহসানিয়া’ সিলসিলার প্রতিষ্ঠাতা। এ তরিকার বিশ্বব্যাপী প্রচার-প্রসার হয়েছে শাহ গুলাম আলী বাটালভীর মাধ্যমে। ভারতবর্ষের এমন কোন শহর ছিলো না যেখানে তার মুরিদ ছিলো না। কেবল আম্বালা শহরে তার পঞ্চাশ জন খলিফা ছিলো। এ তরিকার অন্যতম সিলসিলা আহসানিয়া, শাহ ওয়ালিউল্লাহ দেহলভী, শাহ আবদুল আজিজ এবং তার থেকে সৈয়দ আহমদ বেরলভি ও মিয়াজি নূর মুহাম্মদ খেলাফত প্রাপ্ত হোন।
মিয়াজি নূর মুহাম্মদ থেকে ইমদাদুল্লাহ মুহাজিরে মক্কি, মুহাম্মদ কাসেম নানুতুবি, রশিদ আহমদ গাঙ্গুহি, আশরাফ আলী থানভী, মাহমুদ হাসান দেওবন্দি, আব্দুর রহীম রায়পুরী, ইয়াহিয়া কান্ধলভি, খলিল আহমদ সাহারানপুরি, হুসাইন আহমদ মাদানি, মুহাম্মদ ইলিয়াস কান্ধলভি, মুহাম্মদ জাকারিয়া কান্ধলভি এবং আবুল হাসান আলী নদভী পর্যন্ত প্রমূখ উল্লেখযোগ্য। যদিও পরবর্তীতে কাসেম নানুতুবি ও আশ্রাফ আলী থানভী গং ওহাবী আকীদায় পর্যবসিত হয়ে পড়ে এবং ইমদাদুল্লাহ মুহাজিরে মক্কি তাদের খারিজ করে দেন।
আগা খান মিন্টু

আগা খান মিন্টু বাংলাদেশ আওয়ামী লীগের রাজনীতিবিদ ও মুক্তিযোদ্ধা যিনি ঢাকা-১৪ আসনের সাবেকসংসদ সদস্য।
আগা খান মিন্টু ঢাকার মিরপুরের কাউন্দিয়ায় জন্মগ্রহণ করেন। বর্তমানে মিরপুরের শাহআলীর বাসিন্দা।
আগা খান মিন্টু ছাত্রজীবনে ছাত্রলীগের রাজনীতির সাথে সম্পৃক্ত ছিলেন। ১৯৭০ সালে বৃহত্তর মিরপুর থানা ছাত্রলীগের সাধারণ সম্পাদক ছিলেন। ১৯৭১ সালে মুক্তিযুদ্ধে সক্রীয় ভাবে অংশহণ করেন।
১৯৮৩ সালে তিনি বৃহত্তর মিরপুর থানা মুক্তিযোদ্ধা কমান্ডার ছিলেন। ১৯৯৩ সালে ঢাকা সিটি কর্পোরেশন নির্বাচনের গাবতলী-মিরপুর এলাকার (৮নং ওয়ার্ড) আওয়ামীলীগ মনোনীত কমিশনার ছিলেন। তিনি ১৯৯৪ সালে বৃহত্তর মিরপুর থানা আওয়ামী লীগের সহসভাপতি ছিলেন। ২০১৬ সাল থেকে তিনি শাহআলী থানা আওয়ামী লীগের সভাপতি।
৪ এপ্রিল ২০২১ সালে ঢাকা-১৪ আসনের সংসদ সদস্য আসলামুল হক মৃত্যুবরণ করলে শূন্য আসনের উপনির্বাচনে বিনা প্রতিদ্বন্দ্বিতায় তিনি ২৪ জুন ২০২১ সালে সংসদ সদস্য নির্বাচিত হন ২০২৪ সালের নির্বাচনে তিনি তার আসনে নৌকার প্রতিক পাননি ।
আবুল হাশেম খান (কুমিল্লার রাজনীতিবিদ)

আবুল হাশেম খান (৩১ ডিসেম্বর ১৯৫৫—৩১ জানুয়ারি ২০২৪) ছিলেন বাংলাদেশ আওয়ামী লীগের রাজনীতিবিদ ও আইনজীবী। তিনি কুমিল্লা-৫ আসনের সংসদ সদস্য ছিলেন। তিনি কুমিল্লা জেলা আইনজীবী সমিতির সাবেক সভাপতি ছিলেন।
হাশেম খান ৩১ ডিসেম্বর ১৯৫৫ সালের কুমিল্লার বুড়িচংয়ের উত্তর গ্রামে জন্ম গ্রহণ করেন।
আবুল হাশেম খান রাজনৈতিক জীবনে ১৯৭৬ সালে বুড়িচং উপজেলা ছাত্রলীগ সভাপতির দায়িত্ব পালন করেন। ১৯৮৩ সালে উপজেলা আওয়ামী লীগের সাংগঠনিক সম্পাদক ও তিন বছর পর হন সাধারণ সম্পাদক। ২০০৩ সালে বুড়িচং উপজেলা আওয়ামী লীগের সভাপতি নির্বাচিত হন। ২০১৮ সালে তাকে বুড়িচং উপজেলা আওয়ামী লীগের আহ্বায়ক করা হয়। ২০১৯ সালে ২০২৩ সালে কমিটি গঠন হলে পুনরায় বুড়িচং উপজেলা আওয়ামী লীগের সভাপতির দায়িত্ব পান তিনি।
১৪ এপ্রিল ২০২১ সালে কুমিল্লা-৫ আসনের সংসদ সদস্য আব্দুল মতিন খসরু মৃত্যুবরণ করলে শূন্য আসনের উপনির্বাচনে ২৪ জুন ২০২১ সালে বিনা প্রতিদ্বন্দ্বিতায় তিনি সংসদ সদস্য নির্বাচিত হন।
২০২৩ সালে কুমিল্লা জেলা আওয়ামী লীগের সহ-সভাপতি হয়েছিলেন।
তিনি দ্বাদশ জাতীয় নির্বাচনে আওয়ামী লীগের প্রার্থী হিসেবে নৌকা প্রতীক নিয়ে প্রতিদ্বন্দ্বিতা করে স্বতন্ত্র প্রার্থী এম এ জাহেরের কাছে পরাজিত হন।
আবুল হাশেম খান ৩১ জানুয়ারি ২০২৪ ঢাকার একটি হাসপাতালে মৃত্যুবরণ করেন।
মাদানি টেকনিক্যাল ইনস্টিটিউট

মাদানি টেকনিক্যাল ইনস্টিটিউট সংক্ষেপে এমটিআই ভারতের উত্তরপ্রদেশের সাহারানপুর জেলার দেওবন্দ শহরে অবস্থিত রাজ্য সরকার কর্তৃক স্বীকৃত একটি কারিগরি কলেজ। খ্যাতনামা পণ্ডিত হুসাইন আহমদ মাদানির নামানুসারে ১৯৯১ সালে এটি প্রতিষ্ঠিত হয়। এর পাঠ্যক্রম DGET (Directorate General of Training) এবং NCVT (National Council on Vocational Training) দ্বারা অনুমোদিত। এই ইন্সটিটিউটে বর্তমানে Draughtsman (Civil), Electrician, Electronics Mechanic, Fitter, Wireman কোর্সসমূহ চালু রয়েছে।
মুহাম্মদ বশির ইব্রাহিমী

মুহাম্মদ আল-বশির আল-ইব্রাহিমী (১৪ জুন ১৮৮৯ – ২০ মে ১৯৬৫) আলজেরিয়ার একজন ইসলামি পণ্ডিত, সাংবাদিক, ইতিহাসবিদ। তিনি আলজেরিয়ার স্বাধীনতা আন্দোলনের নেতা আব্দুল হামিদ ইবনে বাদিসের সহযোদ্ধা ছিলেন। তার উত্তরসূরি হিসেবে তিনি তৎকালীন সভাপতির দায়িত্ব পালন করেছিলেন।
মায়াজ বিন আমর

মায়াজ বিন আমর ছিলেন ইসলামের নবী মুহাম্মদের সহচর। তিনি এবং তাঁর ভাই মুয়াজ ইবনে আমর বদরের যুদ্ধে আবু জাহলকে আহত করেছিলেন।
তিনি আমর ইবনুল জামুহের পুত্র, তবে গোপনে প্রথমে তিনিই ইসলাম গ্রহণ করেছিলেন। হিজরতের পূর্বে মুহাম্মদ মুসআব ইবনে উমাইরকে দাওয়াতি (অন্যকে ইসলামে যোগদানের আমন্ত্রণ জানাতে) কাজ করার জন্য নিযুক্ত করেছিলেন, যা তিনি দুর্দান্তভাবে করেছিলেন। পরিবর্তনের উত্তেজনা আমর বিন জামুহের পরিবারকেও ছাড়েনি। তাঁর তিন পুত্র, মায়াজ ইবনে আমর, মুয়াজ ইবনে আমর এবং খল্লাদ ইবনে আমর, সকলেই ইসলামের দলে প্রবেশ করেছিলেন। তাদের দীক্ষায়, এমনকি তাদের মা, আমরের স্ত্রী হিন্দও শাহাদাহ পাঠ করেছিলেন।
সংনমিত বায়ু

সংনমিত বায়ু () হল বায়ুমণ্ডলীয় চাপ অপেক্ষা অধিক চাপের অধীনে রক্ষিত বায়ু। শিল্পখাতের কলকারখানাগুলির বিভিন্ন প্রক্রিয়াতে শক্তির স্থানান্তরের জন্য সংনমিত বায়ু একটি গুরুত্বপূর্ণ মাধ্যম। এটিকে বিভিন্ন শক্তিচালিত সরঞ্জাম (পাওয়ার টুল) যেমন বায়ুচালিত হাতুড়ি, তুরপুন (ড্রিল), শক্তিচালিত পাকসাঁড়াশি (পাওয়ার রেঞ্চ), ইত্যাদির পাশাপাশি রঙের কণাবর্ষণ (atomization), স্বতশ্চলীকরণের উদ্দেশ্যে বায়ুচালিত চোঙ পরিচালনায়, এমনকি যানবাহনকে সম্মুখে প্রচালনের জন্যও ব্যবহার করা হয়ে থাকে। সংনমিত বায়ু ব্যবহার করে নির্মিত গতিরোধকগুলির কারণে বৃহদাকার রেলগাড়িগুলি আরও নিরাপদে ও আরও দক্ষভাবে চালনা করা সম্ভব হয়েছে। রেলগাড়ি ছাড়াও মহাসড়কের বৃহদাকার মোটরযানগুলিতেও (মালবাহী ট্রাক, বড় বাস, ইত্যাদি) সংনমিত বায়ুচালিত গতিরোধক ব্যবহার করা হয়।
পানির নিচে ডুবসাঁতারুরা সংনমিত বায়ু ব্যবহার করে থাকেন। এই সংনমিত বায়ু হয় একটি পিঠে বহনযোগ্য ডুবসাঁতারুর চোঙপাত্রে (ডাইভিং সিলিন্ডার) উচ্চচাপে রক্ষিত থাকে, অথবা এটিকে অপেক্ষাকৃত নিম্ন চাপে একটি বায়ুনলের মাধ্যমে বা তথাকথিত ডুবসাঁতারুর নাড়ির মাধ্যমে পৃষ্ঠতল থেকে সরবরাহ করা হয়। একই ধরনের ব্যবস্থা বিপজ্জনক বায়ুমণ্ডলীয় পরিস্থিতিতে দমকল কর্মী, খনির উদ্ধারকর্মী ও শিল্পখাতের শ্রমিকদের ব্যবহৃত শ্বাসযন্ত্রে ব্যবহার করা হয়।
ইউরোপে শিল্পখাতে ব্যবহৃত বিদ্যুৎশক্তির ১০% সংনমিত বায়ু উৎপাদনে ব্যবহৃত হয়, যা বছরে ৮০ টেরাওয়াট-ঘন্টা শক্তি ব্যবহারের সমতুল্য।
সোনামুখী ইউনিয়ন, কাজিপুর

সোনামুখী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন।
ড্রাকো

ড্রাকো () হচ্ছে পরিবারের একটি গণ।
এ গণের টিকটিকি গুলো উড়ন্ত টিকটিকি ও উড়ন্ত ড্রাগন হিসাবেও পরিচিত। এই টিকটিকি গুলোর (ঝিল্লির মত ডানা) সাহায্যে ভেসে থেকে উড়তে সক্ষম এবং বড় ও প্রসারিত করে বিভিন্ন দিক ও উচ্চতায় অধিষ্ঠিত হয় , গুলো পাঁজরের বর্ধিত অংশ। এগুলো গেছো ও কীটপতঙ্গ ভোজী।
উড়তে সক্ষম না হলেও এরা প্রায়শই তাদের গুলো ব্যবহার করে উঁচু স্থান বা গাছ থেকে ঝাঁপ দিয়ে ভেসে থাকতে পারে। এখন পর্যন্ত ৬০ মিটার (২০০ ফুট) বা ভেসে থাকার রেকর্ড করা হয়েছে। টিকটিকি গুলো লেজ মোট ২০ সেন্টিমিটার (৭.৯ ইঞ্চি) পর্যন্ত লম্বা হয়। এগুলো দক্ষিণ এশিয়া এবং দক্ষিণ-পূর্ব এশিয়াতে পাওয়া যায় এবং এটি বন, আর্কা বাগান, সেগুন বাগান এবং ঝোপ জঙ্গলে থাকে।
ক্যারোলাস লিনিয়াস ১৭৫৮ সালে এ গণের বর্ণনা দিয়েছিলেন, তার বর্ণনা করা প্রজাতিটি দক্ষিণ এশিয়ার সাধারণ উড়ুক্কু টিকটিকি প্রজাতিটি। পৌরাণিক ড্রাগনগুলির জন্য এ গণের নাম লাতিন শব্দ ড্রাকো (Draco) থেকে উদ্ভূত ।বিশ শতকের গোড়ার দিকে এবং মাঝামাঝি সময়ে, তাদের গ্লাইডিং বা ভেসে থাকার সক্ষমতা সম্পর্কে বিতর্ক হয়েছিল, কিছু লেখক পরামর্শ দিয়েছিলেন যে পাতাজিয়া কেবল প্রদর্শনের জন্য ছিল, তবে ১৯৫০ এর দশকের শেষের দিকে গবেষণায় পাতাজিয়ামের মাধ্যমে গ্লাইডিং বা ভেসে থাকার প্রক্রিয়াটি দেখতে পায়। 
টিকটিকিগুলি তাদের "প্রদর্শন কাঠামো" এবং উত্তোলিত হওয়ার শক্তি উৎপন্ন করার জন্য বর্ধিত বক্ষ স্তরের পাঁজর দ্বারা সমর্থিত প্যাটাগিয়াল ঝিল্লি ব্যবহার করে। দীর্ঘ দূরত্বগুলি গ্লাইড বা শূন্যেভাসার দক্ষতার জন্য লক্ষ্যমাত্রায় শরীর উত্তোলন করা আবশ্যক। শূন্যে ভাসা ও উত্তোলন উভয়ই শিকারিদের হাত থেকে বাঁচতে এবং তাদের বনাঞ্চলের আবাসে যাওয়ার প্রাথমিক মাধ্যম হিসাবে ব্যবহৃত হয়‌ । 
পাতাজিয়াম গুলো ভাঁজ ও প্রসারিত করে শূন্যে ভাসা ও দিশায় যায়, যা আইলিওস্টালিস ও পাঁজরের পেশী(অন্যান্য টিকটিকিতে এগুলো শ্বাস-প্রশ্বাসে ব্যবহৃত হয় ) কর্তৃক নিয়ন্ত্রিত হয়। অবরোহণে এটি মাথাটা শূন্যে ঝুঁকে নিচের পা দুটো দিয়ে গাছে অথবা ভূমিতে জোরে ধাক্কা দিয়ে শরীর স্হিতি করতে পুরো শরীর ১৮০ ° ডিগ্রি ঘুরিয়ে বক্ষ নিচের দিকে রাখে এবং দূরত্বে গমনের জন্য পাতাজিয়া প্রসারিত করে গ্লাইডিং বা শূন্যে ভেসে থাকে।পাতাজিয়াম গুলো বিমানের ডানার মত কাজ করে উচ্চতা ও ডানা প্রসারিত-ভাঁজ করে এটি সঠিক দিশায় গমন করে। ভেসে থাকায় এ গণের প্রজাতিভেদে সর্বোচ্চ প্রতি সেকেন্ডে ৫-৮ মিটার গতি হয়। এগুলো অনুভূমিক অবতরণ করে এবং অবতরণের সময় পাতাজিয়াম সবটা প্রসারিত করে অবতরণ গতি কমায়ে পিছনের পা দিয়েই লক্ষ্য স্পর্শ করে। 
এ গণের প্রজাতিগুলো মূলত গেছোয়, গ্রীষ্মমণ্ডলীয় অতিবৃষ্টি অরণ্যে বাস করে এবং প্ কখনও বনের মেঝেতে পাওয়া যায় । এগুলো সাধারণত পোকামাকড়, পিঁপড়া এবং দমকা আহার করে।
শরীরের ত্বকে রঙ স্থানীয় পতনশীল পাতার অথবা গাছে ছালের রঙের সাথে দৃঢ়ভাবে সম্পর্কিত, যা শিকারী ও শিকারের বিরুদ্ধে ছদ্মবেশ।
এখন পর্যন্ত মোট ৪০ টি প্রজাতি নির্ণয় করা হয়েছে।
নলিনীরঞ্জন সেনগুপ্ত

নলিনীরঞ্জন সেনগুপ্ত (১৮৮৯ ― ১৯৭৩) একজন বাঙালি মানবদরদী চিকিৎসাবিদ ও ধর্মপ্রচারক।
নলিনীরঞ্জন উত্তর ২৪ পরগণা জেলার হালিসহরে জন্মগ্রহণ করেন। ১৯১১ সালে কলিকাতা বিশ্ববিদ্যালয় থেকে এম.বি. পাশ করেন এবং ১৯১৪ সালে এম.ডি হন। প্রথম কয়েক বছর তিনি কলিকাতা মেডিক্যাল কলেজে নিযুক্ত ছিলেন। পরে স্বাধীন চিকিৎসা শুরু করে অল্পদিনের মধ্যেই কলকাতার সুপ্রসিদ্ধ ডাক্তার হিসাবে বিপুল খ্যাতি অর্জন করেন, বিনামূল্যে বহুজনের চিকিৎসা করতেন। চিকিৎসা বিজ্ঞানের বিভিন্ন ধারা বিশেষত করোনারি থ্রমবসিস এবং পালমোনারি এমবলিজম সম্পর্কে তাঁর বেশ কয়েকটি গুরুত্বপূর্ণ প্ৰবন্ধ আছে। হিন্দুধর্মের মূলতত্ত্ব প্রচারের উদ্দেশ্যে শাস্ত্রধর্মপ্রচার সভার প্রতিষ্ঠা করেন নলিনীরঞ্জন সেনগুপ্ত। ভারতে ও ভারতের বাইরে এই সভার প্রায় ৪০০ টি শাখা বিদ্যমান। তিনি অকৃতদার ছিলেন।
২০২১ ঢাকা প্রিমিয়ার ডিভিশন টুয়েন্টি২০ ক্রিকেট লিগ

২০২১ ঢাকা প্রিমিয়ার ডিভিশন টুয়েন্টি২০ ক্রিকেট লিগ হচ্ছে ঢাকা প্রিমিয়ার ডিভিশন টুয়েন্টি২০ ক্রিকেট লিগ প্রতিযোগিতার দ্বিতীয় আসর, যা মূলত বাংলাদেশে অনুষ্ঠিত একটি টুয়েন্টি২০ ক্রিকেট প্রতিযোগিতা। এই প্রতিযোগিতাটি ২০১৯-২০ ঢাকা প্রিমিয়ার ডিভিশন ক্রিকেট লিগ প্রতিযোগিতার পরিবর্তে আয়োজন করা হয়েছে, যা কোভিড-১৯ এর কারণে স্থগিত করা হয়েছিল এবং সেই নির্ধারিত দলগুলোকেই খেলানো হয়, লিস্ট এ-এর পরিবর্তে টুয়েন্টি২০ ফরম্যাটে।
মূলত, প্রতিযোগিতাটি ২০২১ সালের ৬ মে শুরু হতে শুরু হবার কথা ছিল। পরে, সারাদেশে চলমান লকডাউনের কারণে ২০২১ সালের এপ্রিলে, প্রতিযোগিতাটি ৩১ মে পর্যন্ত স্থগিত করা হয়। ২০২১ এর মে মাসে, বাংলাদেশ ক্রিকেট বোর্ড (বিসিবি) ঘোষণা করে যে, উক্ত প্রতিযোগিতাটিকে ২০২১ আইসিসি টি২০ বিশ্বকাপ প্রতিযোগিতা, এবং বাংলাদেশ সফর করতে আসার জন্য নির্ধারিত অস্ট্রেলিয়া, ইংল্যান্ড এবং নিউজিল্যান্ড সিরিজের প্রস্তুতি হিসাবে গন্য করা হবে। প্রতিযোগিতার সবগুলো খেলা বিসিবি'র অফিসিয়াল ইউটিউব চ্যানেলে সরাসরি সম্প্রচার করা হয়। প্রতিযোগিতার দ্বিতীয় রাউন্ডের সবগুলো খেলা বাতিল করা হয় এবং বৃষ্টির কারণ অন্যান্য খেলাগুলোকে একদিন করে পিছিয়ে নেয়া হয়। ৪ জুন ২০২১, বিসিব প্রতিযোগিতার চতুর্থ থেকে সপ্তম রাউন্ড পর্যন্ত পরিবর্তিত সময়সূচী প্রকাশ করে। ১৭ জুন ২০২১, সুপার লিগ প্রতিযোগিতার সূচী প্রকাশ করা হয়, যেখানে গ্রুপ পর্যায়ের ৬টি সেরা দল পরবর্তী রাউন্ডে উন্নীত হয়।
নিম্নোক্ত দলগুলো প্রতিযোগিতায় অংশ গ্রহণ করে:
গ্রুপ পর্যায়
সুপার লিগ পর্যায়
অবনমন লিগ
সঞ্চালক (যন্ত্র প্রকৌশল)

যন্ত্র প্রকৌশলের আলোচনায় সঞ্চালক হল এক ধরনের যন্ত্রাংশ যা এটিতে প্রবিষ্ট নিয়ন্ত্রক সংকেত এবং বৈদ্যুতিক শক্তি, ঔদক শক্তি (সংনমিত তরলে সঞ্চিত শক্তি), বা সংনমিত বায়ু শক্তিকে রূপান্তরিত করে যান্ত্রিক শক্তিতে উৎপাদন করে আরেকটি যন্ত্র বা যন্ত্রাংশে সুনিয়ন্ত্রিত সরলরৈখিক বা ঘূর্ণন গতির (বল, মোচড় বল বা টর্ক, সরণ, ইত্যাদি) সৃষ্টি করে। এই কলকৌশলটিকে প্রবাহ নিয়ন্ত্রণ কপাটিকা, পরিমাপযন্ত্র (মিটার), চালকযন্ত্র (মোটর), চোষকযন্ত্র (পাম্প), সুইচ, ইত্যাদিতে ব্যবহার করা হয়। এটিকে ইংরেজি পরিভাষায় অ্যাকচুয়েটর (Actuator) বলা হয়।
একটি সঞ্চালক কাজ করার জন্য দুইটি জিনিসের প্রয়োজন হয়: একটি নিয়ন্ত্রক সংকেত ও একটি শক্তির মূল উৎস। একটি নিয়ন্ত্রক ব্যবস্থা নিয়ন্ত্রক সংকেতটি প্রেরণ করে। নিয়ন্ত্রক সংকেতটি আপেক্ষিকভাবে কম শক্তিবিশিষ্ট হয়ে থাকে এবং এটি কোনও বৈদ্যুতিক নিয়ন্ত্রক ব্যবস্থা, যান্ত্রিক নিয়ন্ত্রক ব্যবস্থা, সফটওয়্যার (পরিগণক নির্দেশনাসামগ্রী), এমনকি মানুষের দ্বারা সৃষ্ট হতে পারে। সঞ্চালকটির শক্তির মূল উৎস হল বৈদ্যুতিক প্রবাহ, ঔদক চাপ বা সংনমিত বায়ুচাপ। যখন নিয়ন্ত্রক ব্যবস্থাটি সঞ্চালকে একটি নিয়ন্ত্রক সংকেত সরবরাহ করা হয়, তখন সেটি উৎসের শক্তিকে যান্ত্রিক গতিতে রূপান্তরিত করে। এটি এক ধরনের স্বতশ্চালন বা স্বতশ্চালিত নিয়ন্ত্রণ প্রক্রিয়া।
একটি সঞ্চালক সরলরৈখিক গতি কিংবা ঘূর্ণন গতি উৎপাদন করতে পারে। যেসব সঞ্চালক সরলরৈখিক গতি উৎপাদন করে, তাদেরকে সরলরৈখিক সঞ্চালক বলে। এগুলি একটি নির্দিষ্ট সরলরৈখিক পথ ধরে একটি নির্দিষ্ট সীমা পর্যন্ত অগ্র-পশ্চাৎ যাওয়া-আসা করতে পারে। অন্যদিকে ঘূর্ণন গতি উৎপাদনকারী সঞ্চালকগুলিকে ঘূর্ণন সঞ্চালক বলে, যা একটি বৃত্তাকার পথ ধরে আবর্তন করে। ঘূর্ণন সঞ্চালকগুলি একটি নির্দিষ্ট পথ দ্বারা সীমাবদ্ধ থাকে না, বরং একই দিকে যতক্ষণ খুশি আবর্তন করে যেতে পারে।
সঞ্চালকগুলিতে সরবরাহকৃত শক্তি বিভিন্ন ধরনের হতে পারে। সরবরাহকৃত শক্তির উপর ভিত্তি করে একটি সঞ্চালক বৈদ্যুতিক, সংনমিত বায়ুচালিত বা ঔদক প্রকৃতির হতে পারে। বৈদ্যুতিক সঞ্চালকগুলির সুবিধা হল এগুলি সরল, ব্যয়সাশ্রয়ী, কম কোলাহল উৎপাদী ও শক্তির দক্ষ ব্যবহার করে; এগুলির অসুবিধা হল অন্যান্য সঞ্চালকের তুলনায় এগুলির গতিবেগ কম এবং এগুলি ভারী বোঝার জন্য উপযোগী নয়। সংনমিত বায়ুচালিত সঞ্চালকগুলিতে বায়ুশূন্য স্থান (ভ্যাকুয়াম), বায়ুর চাপ ও বায়ুর প্রবাহকে কাজে লাগিয়ে দ্রুতি ও মোচড় বল নির্ধারণ করা হয়। এগুলি দুইটি বিন্দুর মধ্যে দ্রুত সরণের ক্ষেত্রে এবং অবস্থানগত সঠিকতা খুব গুরুত্বপূর্ণ নয়, এমন সব ক্ষেত্রের জন্য বেশি উপযুক্ত। এগুলির অসুবিধা হল এগুলিতে কপাটিকা, নল ও বায়ু সংনমকের প্রয়োজন হয়। ঔদক সঞ্চালকগুলিতে একটি নলের মধ্যে রক্ষিত উচ্চচাপের দ্বারা সংনমিত তরল ব্যবহার করে একটি পিস্টনদণ্ড অগ্র-পশ্চাৎ চালনা করা হয়; তরলের চাপ যত বেশি হয়, মোচড় বল তত বেশি হয়। এগুলি রৈখিক, ঘূর্ণন বা দোলন গতি উৎপাদন করে এবং সাধারণত ১০ কিলোনিউটনের চেয়ে বেশি ভারী বোঝার জন্য উপযুক্ত। কিন্তু এগুলির অসুবিধা হল এগুলি অপেক্ষাকৃত কম দক্ষ, আগুন লাগার ঝুঁকি থাকে এবং এগুলিতে কপাটিকা (ভাল্ভ), চোষকযন্ত্র (পাম্প), চৌবাচ্চা (ট্যাংক), নমনীয় তরলবাহী নল (হোসপাইপ) ও নিয়ন্ত্রকযন্ত্র ব্যবহার করা ও রক্ষণাবেক্ষণ করার প্রয়োজন হয়।
দ্য গডস অফ মার্স

দ্য গডস অফ মার্স (ইংরেজি: "The Gods of Mars"; অনুবাদ: "মঙ্গল গ্রহের দেবতারা") হল মার্কিন লেখক এডগার রাইস বারোজের লেখা একটি সায়েন্স ফ্যান্টাসি উপন্যাস। এটি বারোজের বারসুম ধারাবাহিকের দ্বিতীয় বই। জন কার্টার ও তাঁর স্ত্রী ডেজাহ থোরিস এই উপন্যাসের প্রধান চরিত্র। ১৯১৩ সালের জানুয়ারি থেকে মে মাসের মধ্যে "দি অল-স্টোরি" পত্রিকায় পাঁচটি পর্বে ধারাবাহিক আকারে উপন্যাসটি প্রথম প্রকাশিত হয়। ১৯১৮ সালের সেপ্টেম্বর মাসে এ. সি. ম্যাকক্লার্গ কর্তৃক একটি সম্পূর্ণ উপন্যাসের আকারে প্রকাশিত হয়। পরবর্তীকালে এটির অনেকগুলি সংস্করণও প্রকাশিত হয়েছিল।
২০১০ আইসিসি মহিলা বিশ্ব টুয়েন্টি২০

২০১০ আইসিসি মহিলা বিশ্ব টুয়েন্টি২০ ছিল একটি আন্তর্জাতিক টি২০ প্রতিযোগিতা যা ওয়েস্ট ইন্ডিজে ২০১০ এর মে মাসে খেলা হয়েছিল। এটি ছিল আইসিসি মহিলা বিশ্ব টুয়েন্টি২০ এর দ্বিতীয় সংস্করণ। অস্ট্রেলিয়া প্রথমবারের জন্য নিউজিল্যান্ডকে হারিয়ে বিশ্ব চ্যাম্পিয়ন হয়। ফাইনাল খেলার আসর বসেছিল কেনসিংটন ওভাল, বার্বাডোসএ।
সতী কাজানোভা

স্যাটানে সেতগালিভনা কাজানোয়া (, জন্ম ২ অক্টোবর ১৯৮২ কাবার্ডিনো-বাল্কারিয়ায়), যিনি সতী কাজানোভা () নামে বেশি পরিচিত হলেন একজন রুশ গায়ক, ফ্যাশন মডেল, অভিনেত্রী এবং টিভি ব্যক্তিত্ব। ২০১০ সালের মে পর্যন্ত তিনি রুশ পপ গার্ল গ্রুপ ফ্যাব্রিকা (রুশ: Фабрика; ইংরেজিতে ফ্যাক্টরি) এর তিন কণ্ঠশিল্পীর মধ্যে একজন ছিলেন। ২০০২ সালে তিনি রুশ রিয়্যালিটি শো "স্টার কারখানা" তে ফ্যাব্রিকার সদস্য হিসেবে প্রথম আসরে অংশ নিয়েছিলেন। যেখানে তারা দ্বিতীয় স্থান অর্জন করেছিল।
তিনি ২০০৬ সালে সর্বাধিক স্টাইলিশ মহিলা গায়ক হিসেবে তিনি আস্ট্রার পুরস্কার পান।
২০০৯ সালের ৫ অক্টোবর তিনি অ্যাডিজিয়া প্রজাতন্ত্রের রাষ্ট্রপতি আসলান টাকাকুশিনভ দ্বারা সম্মানিত শিল্পী উপাধিতে ভূষিত হয়েছিলেন। মহাত্মা গান্ধীর ১৫০ তম জন্মবার্ষিকী উপলক্ষে ভারতের রুশ দূতাবাস গায়িকা সতী কাজানোভার গাওয়া গান্ধীর প্রিয় ভজন বৈষ্ণব জন তো গানটির ভিডিও পোস্ট করে। তিনি সেতার এবং অন্যান্য ভারতীয় বাদ্যযন্ত্রসহ গান গেয়েছিলেন।
তিনি ১৯৮২ সালের ২ শে অক্টোবর সোভিয়েত সমাজতান্ত্রিক প্রজাতন্ত্রের স্বায়ত্তশাসিত কাবার্ডিনো-বলারিয়ানের ভারখনি কুরকুজন গ্রামে সেতগলি তালোস্তানোভিচ ক্যাসানভ ও ফাতেমা ইসমাইলোভনার কন্যা হিসেবে জন্মগ্রহণ করেছিলেন। তার তিন বোন : স্বেতলানা, মেরিনা এবং মদিনা।
তিনি নলচিক শহরের কাবার্ডিনো-বালকরিয়ান স্কুল অফ কালচার এবং আর্টস থেকে একাডেমিক গানে ডিগ্রি অর্জন করেছেন। আঞ্চলিক প্রতিযোগিতা "নলচিক ডনস" এর বিজয়ী হন। তিনি রুশ একাডেমিতে উচ্চশিক্ষা অর্জন করেছেন। পপ গানে প্রধানত জিনসিন । একসময় তিনি ক্যাসিনোতে গায়ক হিসাবে কাজ করেছিলেন । ২০১৪ সালে তিনি এ ওগারেভ কোর্সের অ্যাক্টর ডিগ্রি নিয়ে রুশ বিশ্ববিদ্যালয় থিয়েটার আর্টস (জিআইটিআইএস) থেকে স্নাতক হন।
তিনি রুশ একাডেমি অফ মিউজিক থেকে পড়াশোনা করেছেন এবং তিনি মস্কোয় থাকেন।
সতীর জন্ম কাবার্ডিনো-বালকরিয়ায় । তিনি অ্যাডিজে জাতির লোক।তিনি মুসলিম পরিবারে বড় হন। পরে তিনি হিন্দুধর্ম গ্রহণ করেন এবং নিরামিষ ও যোগব্যায়াম অনুশীলন করতে শুরু করেন। ২০১৭ সালের ৮ অক্টোবর সতী ইতালীয় ফটোগ্রাফার স্টেফানো টিয়োজোর সাথে ভ্লাদিকাভকাজে বিয়ে করেন। সতী এবং তাঁর স্বামী মরিশাসের হিন্দু গুরু স্বামী বিশ্বানন্দের অনুসারী।
লিসা কুড্রো

লিসা ভালেরি কুড্রো ( জন্ম: ৩০ জুলাই ১৯৬৩) একজন আমেরিকান অভিনেত্রী, কৌতুকাভিনেতা, লেখক এবং প্রযোজক। ১৯৮০-এর দশকের বেশ কয়েকটি টেলিভিশন সিটকমে হাজির হওয়ার পরে, ১৯৯০ এর দশকে কুড্রো আমেরিকান সিটকম "ফ্রেন্ডসে" 'ফিবি বুফে'র চরিত্রে অভিনয়ের জন্য আন্তর্জাতিক সুনাম অর্জন করেছিলেন। যা জন্য তিনি প্রাইমটাইম এমি এবং স্ক্রিন অ্যাক্টরস গিল্ড পুরস্কার অর্জন করেছেন। কুড্রো ফিবির যমজ বোন উরসুলাকে ফ্রেন্ডস এবং ম্যাড অ্যাবাউট ইউ উভয়ে চিত্রিত করেছিলেন । কুড্রো বেশ কয়েকটি পুরস্কার পেয়েছেন, যার মধ্যে রয়েছে, ছয়টি মনোনয়নের মধ্য থেকে একটি কৌতুক সিরিজে অসাধারণ সহ-অভিনেত্রীর জন্য প্রাইমটাইম এমি অ্যাওয়ার্ড, ১২ টি মনোনয়নের মধ্য থেকে দুটি স্ক্রিন অভিনেতা গিল্ড অ্যাওয়ার্ডস এবং একটি গোল্ডেন গ্লোব অ্যাওয়ার্ড মনোনয়ন । সিরিজটি প্রচারিত হওয়ার সময় তার "ফ্রেন্ডস" চরিত্রটি ব্যাপক জনপ্রিয় ছিল এবং পরবর্তীতে আমেরিকান টেলিভিশনের অন্যতম সেরা মহিলা চরিত্র হিসাবে স্বীকৃত হয়েছিল।
১০৯ নং ওয়ার্ড, কলকাতা পৌরসংস্থা

ওয়ার্ড নং ১০৯, কলকাতা পৌরসংস্থা হালতু (কালিকাপুর), সন্তোষপুর (বোরাখোলা-নন্দন কানন-পূর্ব দিগন্ত- সার্ভে পার্ক ), অজয় নগর, হাইল্যান্ড পার্ক, এর অংশগুলি নিয়ে ১২ নং-এ কলকাতা পৌরসংস্থা প্রশাসনিক বিভাগ চক গড়িয়া, নিউ গড়িয়া, শ্রীনগর, হাতিবাড়ি, নয়াবাদ, বিকাশ গুহ কলোনী / দাসপাড়া, পঞ্চসায়ার (শহীদ স্মৃতি কলোনী-বাঘা যতীন পার্ক), বুধের হাট এবং মুকুন্দপুর (সিং বারী-নিতাই নগর-পূর্বালোক-স্টেডিয়াম নগর-যমুনা নগর-অহল্যা নগর- গ্রিন পার্ক-চিট কালিকাপুর-সত্যজিৎ কানন-বিবেকানন্দ পার্ক) দক্ষিণ কলকাতায় অবস্থিত ভারতের পশ্চিমবঙ্গ রাজ্য ।
ওয়ার্ড নং ১০৯ উত্তরে কালিকাপুর এবং চকজেনিয়াগাছি মৌজার সীমানা দিয়ে সীমানা গেছে; পূর্বে পূর্ব মেট্রোপলিটন বাইপাস, কালিকাপুর, বড়খোলা, চকগনিয়াগাছি, নয়াবাদ ও চকগরিয়া মৌজার পূর্ব সীমানা; দক্ষিণে কালিকাপুর, নয়াবাদ ও চকগরিয়া মৌজার দক্ষিণ সীমানা দিয়ে; এবং পশ্চিমে পঞ্চান্নগ্রাম খাল এবং পূর্ব রেলপথ দ্বারা। 
ওয়ার্ডটি কলকাতা পুলিশের পূর্ব বিভাগের পূর্ব যাদবপুর, সার্ভে পার্ক এবং পঞ্চসায়ার থানা পরিবেশন করে। 
ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং যাদবপুরের (বিধানসভা কেন্দ্র) একটি অংশ part
নূর মোহাম্মদ নিজামপুরী

নূর মুহাম্মদ নিজামপুরী উনবিংশ শতাব্দীর একজন আধ্যাত্মিক ব্যক্তিত্ব বা পীর ছিলেন। উনার পূর্ব-পুরুষগণ ছিলেন গজনীর অধিবাসী ছিলেন। তিনি সৈয়দ আহমদ বেরলভির তিনজন গাজীর অন্যতম। কথিত আছে নিজামপুরী গজনীর সুলতান পুত্র যুবরাজ বখতিয়ার কুতুজ এর ৭ম পুরুষের বংশধর। উলামা মাশায়েখ গণের কাছে তিনি ‘হাজি নিজামপুরী রহমতল্লাহি আলাইহি’ নামে পরিচিত। স্থানীয় জনসাধারণ তাকে ‘সুইসা’ (সূফী সাহেব> সুইসা) বলে সম্বোধন করেন।
নিজামপুরীর পূর্বপুরুষ বখতিয়ার কুতুজ আলম পরিবারসহ দিল্লিতে আসেন। অবার কেউ কেউ বলেন তারা গজনী থেকে নোয়াখালী হিজরত করেন। নিজামপুরীর পিতার নাম মোহাম্মদ ফানাহ্। তিনি নোয়াখালীর অধিবাসী ছিলেন। এখানেই নিজামপুরীর জন্ম হয়।
হযরত নূর মুহাম্মদ নিজামপুরীর জন্ম সাল সম্পর্কে সঠিক তথ্য জানা যায় নি। ধারণা করা হয়, তিনি ১৭৭৫-১৭৮৫ সালের মাঝামাঝি সময়ে জন্মগ্রহণ করেন। ১৭৯০ সালে পিতার নিকট তার শিক্ষাজীবনের সূচনা হয়। প্রাথমিক শিক্ষা সমাপ্তির পর উচ্চশিক্ষার জন্য তিনি কলকাতা আলিয়া মাদ্রাসায় ভর্তি হন। এই মাদ্রাসা থেকেই তিনি তাফসীর ও হাদীস বিষয়ে উচ্চশিক্ষা লাভ করেন। উচ্চাশিক্ষা সমাপ্ত হওয়ার পর তিনি এখানেই শিক্ষক হিসেবে যোগদান করেন।
সৈয়দ আহমদ বেরলভি ছিলেন নিজামপুরীর মুর্শিদ বা পীর ছাহেব। ১৮২২ সালে কলকাতায় তিনি মুর্শিদের নিকট বায়াত বা শিষ্যত্ব গ্রহণ করেন। জীবনের দীর্ঘসময় তিনি ব্রেলভীর সান্নিধ্যে অবস্থান করেন। ১৮২৬ সালে উপমহাদেশের মুসলিমদের ব্রিটিশদের গোলামি থেকে মুক্ত করার জন্য ব্রেলভী সীমান্তবর্তী অঞ্চল-পেশোয়ার,পাঞ্জাব অভিযান শুরু করেন। নিজামপুরী এসব অভিযানে অংশগ্রহণ করেন। ১৮৩১ সালে সাইয়েদ আহমদ ব্রেলভী ব্রিটিশ বিরোধী জিহাদের ডাক দেন।
নিজামপুরী ছিলেন এই জিহাদের অন্যতম সিপাহশালার। তিনি জুমার খুতবায় ভারতীয় মুসলিমদের ইংরেজ বিরোধী জিহাদে উদুদ্ধ করেন। বালাকোট যুদ্ধে তিনি স্বশরীরে অংশগ্রহণ করেন। বালাকোটের ঘটনার পর তিনি কিছুকাল আত্মগোপনে চলে যান। এরপর থেকে তিনি ‘গাজীয়ে বালাকোট’ হিসেবে পরিচিতি লাভ করেন। নিজামপুরীর জীবনের শেষসময় গুলো কাটে উত্তর চট্টগ্রামের মিরসরাই উপজেলার নিজামপুর পরাগনার ১০ নং মিঠানালা ইউনিয়নের মলিহাইশ গ্রামে। এই অঞ্চলের দিকে নিছবত করেই নূর মুহাম্মদকে নিজামপুরী বলা হয়।
১৮৫৮ সালের ১ নভেম্বর তিনি মৃত্যুবরণ করেন। ঢাকা-চট্টগ্রাম ট্রাং রোডের সুফিয়া রোডে থেকে তিন মাইল পশ্চিমে মিঠানালা ইউনিয়নের মলিহাইশ গ্রামে তার মাজার অবস্থিত।
তার নামেই প্রতিষ্ঠিত হয় উত্তর চট্টগ্রামের দ্বীনি বিদ্যাপীঠ সুফিয়া নূরিয়া ফাজিল মাদ্রাসা। মাদ্রাসাটি প্রতিষ্ঠা করেন আব্দুল গণি।
উপমহাদেশে সাইয়েদ আহমদ শহীদের জিহাদ আন্দোলন নিয়ে প্রায় ২০ বছর গবেষণা করে তিন খণ্ডের গ্রন্থ রচনা করেছেন মরহুম মাওলানা গোলাম রসুল মেহের। গত শতাব্দীর ষাটের দশকে লাহোর থেকে প্রকাশিত তার সে গ্রন্থের তৃতীয় খণ্ডে ‘সুফী নূর মুহাম্মদ  বাঙ্গালী’ শিরোনামে তিনি তিন লাইনের একটি মূল্যায়ন তুলে ধরেছেন। লিখেছেন- 
লাখনৌ থেকে প্রকাশিত বিশ্ববিখ্যাত ইসলামী পণ্ডিত সাইয়েদ আবুল হাসান আলী নদভী রাহ. রচিত "‘তারীখে দাওয়াত ওয়া আযীমত’" গ্রন্থে বলা হয়েছে-
এদিমিলসন ফের্নান্দেস

এদিমিলসন ফের্নান্দেস রিবেইরো (; জন্ম: ১৫ এপ্রিল ১৯৯৬; এদিমিলসন ফের্নান্দেস নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব মাইনৎস ০৫ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।
২০১৬ সালে, এদিমিলসন সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। একই বছরে তিনি সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১৪ ম্যাচে ১টি গোল করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।
এদিমিলসন ফের্নান্দেস রিবেইরো ১৯৯৬ সালের ১৫ই এপ্রিল তারিখে সুইজারল্যান্ডের সিয়নে জন্মগ্রহণ করেছেন এবং সেখানেই তার শৈশব অতিবাহিত করেছেন।
সেকোস্টেরয়েড

সেকোস্টেরয়েড ( ) হলো এক ধরনের স্টেরয়েড যার একটি "ভাঙ্গা" রিং থাকে। "Secare" অর্থ ক্রিয়া ল্যাটিন "কাটা থেকে" থেকে শব্দ "secosteroid" আহরিত, এবং 'স্টেরয়েড'। সেকোস্টেরয়েডকে স্টেরয়েডের একটি উপশ্রেণী হিসাবে বর্ণনা করা হয় যা স্টেরয়েড থেকে প্রাপ্ত। 
সেকোস্টেরয়েডগুলির প্রকার বা সাবক্লাসগুলি প্যারেন্ট স্টেরয়েড কঙ্কালের কার্বন পরমাণু দ্বারা সংজ্ঞায়িত হয় যেখানে রিং বিভাজন হয়েছে। উদাহরণস্বরূপ, স্টেরয়েড বি-রিংয়ের कार्बन পরমাণু সি 9 এবং সি 10 (একইভাবে 5,6-সেকোস্টেরয়েডস, 13,14-স্টেরয়েডস ইত্যাদির) মধ্যকার বন্ধনের বিচ্যুতি থেকে প্রাপ্ত 9,10-সেকোস্টেরয়েড )।
প্রোটোটাইপিকাল সেকোস্টেরয়েড হল কলিক্যালসিফেরল (ভিটামিন ডি )। 
কিছু ননস্টেরয়েডাল ইস্ট্রোজেন, যেমন ডোজিনোলিক অ্যাসিড এবং অ্যালেনলিক অ্যাসিডও সেকোস্টেরয়েড বা সেকোস্টেরয়েড জাতীয় যৌগ।
মুকুন্দপুর, কলকাতা

মুকুন্দপুর ভারতের পশ্চিমবঙ্গ রাজ্যের পূর্ব কলকাতার একটি অঞ্চল।
পূর্ব যাদবপুর থানা কলকাতা পুলিশের পূর্ব বিভাগের অন্তর্গত। এটি ৩০৫, মুকুন্দপুর মেইন রোড, কলকাতা -৭০০ ০৯৯ এ অবস্থিত
যাদবপুর, ঠাকুরপুকুর, বেহালা, পূর্বা যাদবপুর, তিলজলা, রিজেন্ট পার্ক, মেটিয়াব্রুজ, নাদিয়াল ও কসবা থানাগুলিকে ২০১১ সালে দক্ষিণ চব্বিশ পরগনা থেকে কলকাতায় স্থানান্তর করা হয়েছিল। মেটিয়াব্রুজ বাদে সমস্ত থানা দুটি ভাগে বিভক্ত হয়ে যায়। নতুন থানা হ'ল পার্নশ্রী, হরিদেবপুর, গারফা, পাটুলি, জরিপ পার্ক, প্রগতি ময়দান, বাঁশদ্রোণী এবং রাজাবাগান।
মেট্রো ক্যাশ অ্যান্ড ক্যারি ২০০৮ সালে ইএম বাইপাসে কলকাতায় একটি শাখা প্রতিষ্ঠা করে। পাইকারি কেন্দ্রটি শহর জুড়ে ব্যবসায়ী, হোটেল, রেস্তোঁরা, ক্যাটারার এবং ছোট ব্যবসায়ের পরিবেশন করে।
মুকুন্দপুরে সম্পত্তি উন্নয়ন বুম হয়েছে। কলকাতার অন্যান্য পাড়াগুলির সাথে তুলনা করে, দামগুলি মাঝারি / উচ্চতর মধ্য রেঞ্জে রয়েছে এবং অবিচ্ছিন্নভাবে বাড়ছে।
পশ্চিমবঙ্গ হাউজিং বোর্ড এবং পিয়ারলেস জেনারেল ফিনান্স অ্যান্ড ইনভেস্টমেন্ট কোম্পানি লিমিটেডের যৌথ উদ্যোগে বেঙ্গল পিয়ারলেস হাউজিং ডেভলপমেন্ট সংস্থা মুকুন্দপুরে ইতোমধ্যে ১৫ টি ব্লকের ১,০৬৮ টি অ্যাপার্টমেন্টের বিশাল কমপ্লেক্স আভিদীপ্তা প্রথম পর্ব নির্মাণ করেছে। 2018 হিসাবে, সংস্থাটি 2 টি চল্লিশটি তলা বিশিষ্ট টাওয়ার এবং আভিদীপ্তা দ্বিতীয় এমআইজি (জি + 29) নিয়ে অভিডিপ্পা II এইচআইজি চালু করছে।
কবি সুভাষ-বিমান বন্দর রুটে ( কলকাতা মেট্রো লাইন ) নির্মাণাধীন জ্যোতিরিন্দ্র নাথ নন্দী মেট্রো স্টেশনটি শহরের ইএম বাইপাস বিভাগের নিকটে অবস্থিত মুকুন্দপুর, সন্তোষপুর, অজয় নগর এবং সার্ভে পার্ক অঞ্চলে পরিবেশন করবে। বাঙালি লেখক জ্যোতিরিন্দ্র নন্দীর সম্মানে এর নামকরণ করা হয়েছে। সত্যজিৎ রায় মেট্রো স্টেশন ছাড়াও (বাংলা চলচ্চিত্র-পরিচালক সত্যজিৎ রায়ের সম্মানে নামকরণ করা) এই অঞ্চলগুলিতেও কাজ করবে।
মুকুন্দপুর একটি হাসপাতালের প্রতিবেশী হিসাবে গড়ে উঠেছে, বিভিন্ন ধরনের বৈচিত্র্যময় চিকিৎসা সুবিধা রয়েছে:
রিসোর্ট আইল্যান্ড

রিসোর্ট আইল্যান্ড হলো সাধারণত একটি দ্বীপের কোনো হোটেল কমপ্লেক্স। কখনো কখনো একটি বিলাসবহুল রিসোর্ট সমস্ত দ্বীপের(আইল্যান্ড) কর্তৃত্ব নিয়ে নেয়। আরো বিস্তৃতভাবে রিসোর্ট আইল্যান্ড এমন কোনো দ্বীপ বোঝায় যাতে হোটেল, থাকার জায়গা, রেস্তোরাঁ, পর্যটন কেন্দ্র ইত্যাদি রয়েছে এবং এগুলো ব্যবহারের পর্যাপ্ত সুযোগ-সুবিধা বিদ্যমান। রিসোর্ট আইল্যান্ডসমূহের প্রধান লক্ষ্য থাকে পর্যটক, অভিযান, আনন্দ ও অবসর সময় কাটানোর জন্য। 
রিসোর্ট আইল্যান্ডকে মাঝে মাঝে আইল্যান্ড রিসোর্টের সাথে মিলিয়ে ফেলা হয়। কিন্তু আসলে তা নয়। রিসোর্ট আইল্যান্ড হলো দ্বীপে অবস্থিত কোনো হোটেল বা সংশ্লিষ্ট থাকার জায়গা যা সমুদ্র তীরবর্তী বিচও হতে পারে। যেমনঃ সূর্যস্নান, সাঁতার, সার্ফিং ইত্যাদির জন্য জায়গা। অর্থাৎ আইল্যান্ড রিসোর্ট ও রিসোর্ট আইল্যান্ডের মধ্যে পার্থক্য হলো আইল্যান্ড রিসোর্ট সমুদ্রের তীরে অবস্থিত এবং রিসোর্ট আইল্যান্ড এর অবস্থান শুধু সমুদ্র তীরের মধ্যে সীমাবদ্ধ নয়।
রিসোর্ট আইল্যান্ড এটির প্রাকৃতিক সৌন্দর্য্য যথাঃ সমুদ্র সৈকত, জীববৈচিত্র‍্য, জলজ বৈচিত্র‍্য, বন ও ব্যক্তিগত স্থান ইত্যাদি দ্বারা পর্যটক ও দর্শনার্থীদের আকৃষ্ট করে৷ আবার কিছু কিছু রিসোর্ট আইল্যান্ড মনুষ্য নির্মিত স্থানের জন্য (যেমনঃ স্পা, ক্যাজিনো, পার্ক, রজনীকালীন সৌন্দর্য্য ইত্যাদি) আকর্ষণীয়।
তবে ক্ষুদ্র একটি দ্বীপকে রিসোর্টে পরিণত করার পরিবেশের উপর খারাপ প্রভাব পড়ে৷ (প্রবালপ্রাচীর খনন, নর্দমা, বালি উত্তোলন ইত্যাদি)। তবে একটি রিসোর্টের মালিকেরা যে পরিমান নিরাপত্তা একটি দ্বীপকে দেয় তা অন্য কোনো সাধারণ জলজ এলাকার তুলনায় অনেক বেশি।
স্বাধীন বাংলা ছাত্র সংগ্রাম পরিষদ

স্বাধীন বাংলা ছাত্র সংগ্রাম পরিষদ পূর্ব পাকিস্তান তথা তৎকালীন স্বাধীনতাকামী বাংলাদেশের একটি প্রাচীন ছাত্র আন্দোলনের নাম। এটি ১৯৭১ সালের ঊনসত্তরের গণঅভ্যুত্থান ও অসহযোগ আন্দোলনকে সুসংহত করে সম্মুখ সারিতে থেকে নেতৃত্ব প্রদানের মাধ্যমে বাংলাদেশের স্বাধীনতা অর্জনে বিশেষ গুরুত্বপূর্ণ ভূমিকা রাখে। এই ছাত্র আন্দোলনটি কখনও কখনও ছাত্র সংগ্রাম পরিষদ এবং স্বাধীন বাংলা কেন্দ্রীয় ছাত্র সংগ্রাম পরিষদ নামেও উদ্ধৃত হয়ে থাকে।
১৯৭০ সালের সাধারণ নির্বাচনে আওয়ামী লীগ পাকিস্তানের জাতীয় পরিষদে সংরক্ষিত নারী আসন সহ ৩১৩টি আসনের মধ্যে ১৬৭টি আসন পেয়ে নিরঙ্কুশ সংখ্যাগরিষ্ঠতা অর্জন করলেও পাকিস্তানি শাসক গোষ্ঠী বিভিন্ন টাল-বাহানা শুরু করে ও ক্ষমতা হস্তান্তরে কালক্ষেপন করতে থাকে এবং ১ মার্চ তারিখে প্রেসিডেন্ট ইয়াহিয়া খান এক রেডিও বিবৃতির মাধ্যমে পূর্ব ঘোষিত সময়সূচী অনুসারে ৩ মার্চের জাতীয় পরিষদের আহুত অধিবেশন অনির্দিষ্ট কালের জন্য স্থগিত ঘোষণা করে। এর প্রেক্ষিতে, বঙ্গবন্ধু শেখ মুজিবুর রহমান ঐদিন দুপুরেই হোটেল পূর্বাণীতে এক জরুরি সংবাদ সম্মেলন আহ্বান করে ৭ মার্চ তারিখে রমনা রেসকোর্স ময়দানে সমাবেশ আহ্বানের পাশাপাশি ২ মার্চ ঢাকাতে ও ৩ মার্চ সমগ্র প্রদেশ জুড়ে সর্বাত্মক হরতালের ডাক দেন। সাংবাদিক সম্মেলনে বঙ্গবন্ধুর এই ঘোষণার পরক্ষণেই ঢাকার রাজপথে ছাত্র-জনতার মিছিল শুরু হয়ে যায় ও অল্পক্ষণের মধ্যেই তোফায়েল আহমদের সভাপতিত্বে পল্টন ময়দানে এক স্বতঃস্ফূর্ত জনসভাও অনুষ্ঠিত হয়।
১ মার্চের এই বিস্ফোরন্মুখ পরিস্থিতিতে, দুপুর ৩ ঘটিকার সময় ঢাকা বিশ্ববিদ্যালয় এলাকায় তৎকালীন ঢাকা বিশ্ববিদ্যালয়ের ছাত্রদের নিয়ে ছাত্রলীগের একক নেতৃত্বে এই স্বাধীন বাংলা কেন্দ্রীয় ছাত্র সংগ্রাম পরিষদ গঠিত হয়েছিলো। যেখানে ছিলেন বাংলাদেশ ছাত্রলীগের সভাপতি নূরে আলম সিদ্দিকী ও সাধারণ সম্পাদক শাহজাহান সিরাজ এবং ডাকসুর সহ-সভাপতি আ স ম রব ও সাধারণ সম্পাদক আবদুস কুদ্দুস মাখন। এরপর, ঐদিনই, রাত ৮টায় তৎকালীন ইকবাল হলে (বর্তমানে সার্জেন্ট জহুরুল হক হল) সিরাজুল আলম খান, আবদুর রাজ্জাক, শেখ ফজলুল হক মনি, তোফায়েল আহমদ, নূরে আলম সিদ্দিকী, আ. স. ম. আবদুর রব, আবদুল কুদ্দুস মাখন ও শাজাহান সিরাজ - ছাত্রলীগের তৎকালীন এবং প্রাক্তন এই ৮ নেতা এক জরুরি সভায় মিলিত হয়ে পরিষদের কর্মপন্থা নির্ধারণ করেন।
টর ফোন

টর ফোন হচ্ছে একটি স্মার্টফোন যা টর নেটওয়ার্ক দিয়ে সব ইন্টারনেট সংযোগ চালায়। ২০১৬ সালে মুক্ত করা একটি প্রোটোটাইপ ফোন ছিল টর প্রকল্প এর তৈরি প্রথম টর ফোন স্মার্টফোন, যা ব্যবহারকারীদের গোপনীয়তার জন্য টরের মাধ্যমে ইন্টারনেট সংযোগ নেয়া যেত। ২০১৪ সালে টর ফোনে কাজ শুরু হয়, এবং ২০১৬ সালে একটি টর প্রকল্প একটি "টর-সক্ষম অ্যান্ড্রয়েড ফোন প্রোটোটাইপ" ঘোষণা করে। প্রকল্পটির নেতৃত্বে ছিলেন মাইক পেরি, যিনি টর ব্রাউজারের কর্মকর্তা। 
টোর ফোনটি টর নেটওয়ার্কের মাধ্যমে ইন্টারনেট সংযোগগুলি রুট করার জন্য একটি স্মার্টফোনকে বোঝায়, উদাহরণস্বরূপ অরবট অ্যাপ্লিকেশন এবং অ্যান্ড্রয়েড ভিপিএন সেটিংস ব্যবহার করে, যদিও ডেভেলপার মাইক পেরি অনুসারে, অ্যান্ড্রয়েডের ভিপিএন এপিআইগুলি সুরক্ষিত ছিল না এবং বুটে ডেটা ফাঁস হতে পারে, যা অরবটকেও প্রভাবিত করে। প্রোটোটাইপ টোর ফোনটি কপারহেডস-এর উপর ভিত্তি করে তৈরি হয়েছিল, যা অতিরিক্ত সুরক্ষা বৈশিষ্ট্য যুক্ত করেছিল।
রংপুর জেলার নদ-নদীর তালিকা

রংপুর অতি প্রাচীন এক জেলা। বর্তমানে এটি বিভাগীয় শহর। এ জেলায় রয়েছে অনেক নদ-নদী। নদীগুলো রংপুরে কৃষিতে প্রচুর ভূমিকা রাখে। বাংলাদেশ পানি উন্নয়ন বোর্ড এর মতে রংপুরের নদ-নদীর আয়তন ৫শ ২৩ দশমিক ৬২ কিলোমিটার বা ৩শ ২ বর্গমাইল।
রংপুরের অন্যান্য নদীঃ জেলায় আলাইকুমারী, কাতগাড়ী, স্বর্ণমতী নামক আরও অনেক ছোট ছোট নদী আছে যেগুলোর আঞ্চলিক গুরুত্ব অনেক।